text:
PUTRASUNDA.COM - Kata bijak dan mutiara bahasa sunda lemes ini merupakan kata-kata yang memberikan kita motivasi atau penyemangat dalam hal untuk meraih keberhasilan serta untuk memperbaiki diri dalam meraih kebahagian dalam kehidupan.
Kata bijak dan mutiara sunda lemes
Kata mutiara dan bijak ini saya hadirkan menggunakan bahasa sunda yang sedikit lemes, sehingga diharapkan nantinya dalam penyampainnya akan lebih halus lagi dibanding menggunakan tata bahasa sunda yang kasar. Baiklah berikut kata bijak dan mutiara sunda lemesnya.
Motivasi kata bijak dan mutiara keberhasilan, perbaikan diri, kebahagiaan, dan penyemangat bahasa sunda lemes.
Seuri emang gampil dina wanci kaayaan anu bungah. Nanging tangtangan saleresna nyaeta ngajaga seuri eta teras aya di kaayaan anu sesah.
Kasuksesan moal bisa dibogaan ku urang lamun urang ngan cicing sarta ngadagoan wae. Kasuksesan nyaeta hadiah ti gusti pangeran kanggo aranjeuna anu hoyong usaha.
Seueur hal anu tiasa ngaragragkeun urang. Nanging hiji-hiji na hal anu sa leres-leres nu tiasa ngaragagkeun urang nyaeta sikap urang sorangan.
Ulah teras ngahiraukeun kana kakurangan diri urang. Hirup ieu singkat lamun kanggo mikiran kana kakuranga wae. Percanten, kana diri urang sorangan yen urang pasti tiasa!
Sakabeh jalmi pasti ngagaduhan tujuan dina kahirupan nana. Salain tiasa masihan kapercayaan, oge kanggo supaya anjeuna terang kana proses nuju kabagjaan nana.
Saniskanten sakabeh hal kajadian ku sabab aya alesan nana. Lamun henteu sasuai pikeun kahayang urang, teras ulah ngeluh, usahakeun terus sarta terus ngalengkah.
Kabagjaan tiasa sareng anjeun sabot anjeun tiasa ngahargaan ka sasama sarta ngabantuan anu lemah. Lakukeun anu sae, mangka sadayana jadi sampurna.
Hirup ulah sok kumaha ceuk batur, sabab eta bisa midamel anjeun jadi lemah. Sabab anjeun bisa lewih kuat ti nu anjeun terang.
Kabagjaan moal bisa dibogaan lamun teras ningali ka luhur. Sakali-kali, mangga tingali oge ka handap supados anjeun tiasa langkung nyukuran nikmat anu tos ku pangeran pasihan.
Kalolobaan rasa iri hate datang margi sabab ku tingkah laku anu henteu sarua. Aluskeun tingkah laku lampah urang, sateuacan urang dipikasebelan ku batur.
Hiji jalma anu ngaku ka kalepatan nana sarta anu cios hoyong ngalereskeun diri, nyaeta saurang jami anu sae.
Urang kedah tiasa ngucapkeun syukur dina naon wae, saleresna emang kadang karasa beurat, nanging ngan kalawan ngucapkeun syukur kabagjaan jeung katenangan hate tiasa urang bogaan.
Kasuksesan tina usaha dibogaan sanes margi ku katurunan nana, nanging margi ketekunan nana.
Diajar pikeun sabar laina iri hate, pikeun muji sanesna ngarayu, pikeun ngahargaan laina nyontek, beh hirup lewih loba hartina.
Saban jalmi nyaeta diri maranehanana sorangan, dugi manehna nyobaan kanggo barobah kaayaan sepertos kos batur.
Kawanian nyaeta hal anu pang pentingna dina hirup ieu. Kasieun kana hiji hal manawi mungkin tiasa kacobian, sabab margi atos aya di benak urang.
Hirup ieu urang anu ngajalanan, sesah sarta bungah urang anu ngalaman. Ulah batur anu bisa nangtukeun hirup urang.
Kahirupan ieu masih panjang, ku kitu seueurna pisan perkawis anu tiasa ngarobah diri sarta akhlak urang. Jadi, percayakeun pinuh ka diri urang sorangan!
Bijak ka diri urangan sorangan nyaeta salah sahiji cara supaya urang tiasa ngahargaan ka diri urang sorangan.
Sing percaya kana potensi diri urang sorangan. Sabab, sadayana jalmi pasti ngagaduhan potensina masing-masing.
Kanyeri, jeung kasedihan pasti sadaya urang alaman, anu ngabedakeu nana nyaeta semanget sarta percanten yen urang tiasa ngaliwatan na.
Baca juga:
16 Ungkapan Kata-kata Cinta Indah Bahasa SUNDA Untuk Pacar!
Pepatah Dan Kata Bijak Bahasa Sunda Islami
Kata Kata Romantis Bahasa Sunda
Kata mutiara bahasa sunda tentang kahirupan!
Nah, demikianlah. Mudah-mudahan dengan kata bijak dan mutiara sunda lemes diatas bisa untuk mengintropeksi diri kita masing-masing agar menjadi lebih baik dari sebelumnya, dan semoga makna yang terkandung di dalamnya dapat kita praktekan didalam kehidupan sehari-hari.
Dan mohon maaf apabila ada mungkin beberapa kata kata yang tidak begitu lemes. Sekian semoga bermanfaat dan terimakasih atas waktunya, permios..!
Artikel Lainnya :
Inilah 2 Penyebab Utama Ponsel Android Mu Menjadi Lemot!
"11 Panduan" Tips Membeli Ponsel Android Yang Bagus!
Ponsel Android Mu Jadi Lemot? Ini Dia 10 Tips Jitunya!


c: text/html

text:
Silaturahmi Alumni SMPN 1 Panumbangan Angkatan ’82 Lulusan ’85
(ku : Atep T. Hadiwa)
Teu ngarasa cape ieuh kuring saparakanca jeung babaturan sanajan peutingna nyileuk nahan katunduh alatan kudu mereskeun jeung nyiapkeun tempat katut alat-alat nu diperlukeun keur kalancaran acara isuk nu meneran dina poe ahad 3 syawal 1431 H. Malah ti samemehna ge geus diembarkaeun kurang leuwih pisapuluh poeeun nepi ka masang spanduk jeung baligo sagala di sisi jalan, kulantaran acara hayang sukses bari jeung babaturan bisa daratang ngahadiran dina waktuna. Rada ngarasa melang jeung hariwang kuring saparakanca teh sok inggis babaturan teu daratang. Ku kitu tea mah enya hariwang pisan, sabab ngabejaan babaturan kacida susahna, maklum kurang leuwih geus 25 taun teu patepung, geus pabarencay ngalumbara jigana teh rupa jeung pangawakan geus rarobah parangling. Jigana mah mun isuk tepung teh bakal wawanohan deui sakumaha baheula anyar tepung.
Gancang carita, kuring isukna kira-kira tabuh satengah dalapan geus datang di tempat nu geus ditangtukeun. Rarasaan mah asa nu pangheulana datang, singhoreng geuning Tahrudin babaturan kuring nu baheula awakna pendek kiwari ge angger keneh pendek. Ngan bedana teh ayeuna mah geus kumisan kasampak geus aya bari jeung riweuh keur ngatur meja katut kadaharan nu disiapkeun. Gede pisan tah tanggungjawabna Tahrudin teh, sakumaha kasapukan waktu keur ngabagi-bagi pancen. Kadaharan nu disiapkeun diantarana nyaeta rupa-rupa olahan kadaharan nu asalna tina sampeu, aya comro, goreng sampeu, seupan sampeu, deblo ipis, malah aya colenak sagala. Teu lila ti harita tingkurunyung babaturan sawarehna mimiti daratang, enya pisan nu kajadian tingharuleng, silih pelong, silih pencrong bari jeung nginget-nginget ngaran, saha ari ieu….. jeung saha ari itu…..! Ari inget, ari gabrug, silih gabrug bari tingcakakak mudalkeun kasono sanggeus kurang leuwih 25 taun teu patarepung.
Tah geuning geus rada euyeub babaturan daratang na teh, malah jigana geus rada laleuleuseun balagonjangan, ngalonyeng jeung sempal guyon. Celengkeung teh….. itu geuning Dedeh Darliah bari ngeupeul mik ngadeg di payun terus nyarita, oh enya geuning rek muka acara. Teu sangka geuning si aceuk masih keneh cerewed alias bawel teu beda waktu harita 25 taun kaliwat. Atuh acara dimimitian ku pangwilujeng ka sadayana dulur nu geus bisa hadir. Nuhun cenah…. tos tiasa hadir dina raraga Silaturahmi Alumni SMPN 1 Panumbangan Angkatan ’82 Lulusan ’85, nya dijudulan “Riung Mungpulung Nyawang Mangsa ka Tukang”. Saterusna si aceuk bari teu weleh ‘menebar senyum’, mikeun ancak ka ketua osis waktu harita 25 taun kaliwat, sumangga cenah dihaturanan.
Geuleuyeung…. Jehan Hidayat, angger keneh eta ge leumpang na teh ngageuleuyeung persis….. jeung kabayang baheula bari make calana sontog warna biru. Gep kana mik, terus nyarita….
Jehan ngamimitian sanuk-sanuk papalaku, terus ngabejakeun kronologisna acara nu ayeuna keur dilaksanakeun.
Cenah awalna mah pangna hayang ngayakeun silaturahmi alumni teh ku sabab inget jeung ngarasa sono hayang patarepung deui jeung sakabeh babaturan nu saangkatan baheula keur mangsa di SMP. Ari tujuan jeung maksudna ceuk Jehan, kahiji ngupayakeun tepung atawa silaturahmi, kadua ngumpulkeun data sakabeh alumni dina kayaan kiwari, katilu ngararancang ngawangun wadah alumni anu mandiri, kaopat pikeun kahareupna hayang ngawujudkeun hiji ‘lembaga’ atawa organisasi resmi anu mere mangpaat keur kahirupan balarea boh widang sosial, pendidikan, budaya, oge nu sejenna. Saterusna Jehan nganuhunkeun ka dulur-dulur nu geus ngarojong ku tanaga, pikiran, oge materi, kana kalaksanakeunna acara silaturahmi eta. Samalah nganuhunkeun pisan ka dulur anu geus ikhlas nyisihkeun sawareh rejekina pikeun lancarna acara. Cenah waragad nu digunakeun pikeun acara silaturahmi eta, ngahaja teu matok atawa ngalas ka sakumna babaturan. Ari alesan mah ceuk Jehan… sok inggis aya sawarehna babaturan anu hoream datang alatan dialas biaya. Nu dipiharep, sakabeh babaturan ulah sungkan jeung era datang kana eta acara alatan ngarasa geus aya beda antara hiji jeung nu lianna. Paralun…… ceuk Jehan, ulah ngarasa kitu, malah susuganan aya mangpaatna pikeun nangtukeun nasib keur kahareupna. Kabuktian geuning…. sawareh dulur-dulur nu geus mapan rejekina nembongkeun kanyaah tur kaheman kalawan ngarasa sugema bisa ngabantu ngawaragadan acara, malah sawarehna waragad nu aya bakal dimangpaatkeun pikeun mere santunan ka sawareh babaturan nu kaayaanna dina waktu kiwari kacida perlu dibantu.
Sarengsena Jehan nyarita, terus ngagupayan kuring, Wawan Gunawan, jeung Anang Suryana. Sok geura kahareup cenah…. gantian nyarita! Simanahoreng Jehan ingeteun pisan yen kuring, Wawan, jeung Anang teh baheula 25 taun kaliwat sok maen calung, malah jadi grup calung SMP. Atuh kuring tiluan ngarayap kahareup terus kuring ngeupeul mik.
Ceuk kuring, tah ayeuna urang ngawawaas waktu harita keur mangsa urang sagulung sagalang di bangku SMP. Kuring menta Wawan Gunawan macakeun sajak. Kuring inget ari Wawan teh ti baheula oge geus boga teureuh ‘dalang’, malah geus sohor jadi dalang angkatan remaja. Kerewek Wawan ngeupeul mik, terus maca sajak anu eusina kurang leuwih ngajak maca riwayat salila 25 taun kaliwat jeung ngajak miara tali duduluran dina mangsa kiwari.
Ari der teh… enya wae, teu antaparah deui Wawan maca sajak bari make sora ‘Arya Seta’, eta beledagna sora ‘Arya Seta’ bari handaruan matak muringkak bulu punduk. Kuring sarerea bungah bari ngarasa waas… nitenan nepi ka rengse Wawan maca sajak,
PANGANTEUR
“Riung Mungpulung Nyawang Mangsa ka Tukang, 03 Syawal 1431 H.”
baheula… 25 taun kaliwat,
urang babarengan karumpul ngatik pangarti di SMPN 1 panumbangan
baheula… taun 1982,
urang silih pelong silih pencrong, silih toél silih oconan,
galumbira pada-pada mawa watek séwang-séwangan
baheula…
urang teu apal rék ka mana nya lampah, rék kumaha nya kalakuan, rék jadi saha jeung rék jadi naon na mangsa nu bakal datang,
anging takdir manten-Na nu Maha Agung nu jadi gurat titis tulis nasib
kiwari…
urang masih babaturan nu masih kénéh héman, euweuh nu beda sajeroning milampah maca riwayat salila 25 taun
kahadé…
ulah laas kahujanan, ulah luntur kaibunan, ulah maragatkeun tali babaturan waktu harita, malah duduluran nu kudu diipuk,
malah mandar gede mangfa’at, urang maraca nasib keur kahareupna,
yuu…
urang karumpul silaturahmi, ngumbar kasono balakecrakan,
urang nyawang mangsa katukang
réréongan babarengan,
sasieureun- sabeunyeureun bakal ngawujudkeun silaturahmi urang sarerea
sugan… urang wujudkeun rencana kahareupna nu leuwih nyata pikeun ngajalin tali silaturahmi urang.
(atep_js, 12 Sep 2010)
Saterusna, giliran kuring maca sajak beunangna Wawan. Cenah… baca tah sajak kuring, nu eusina kira-kira ngajak ngaragap diri meungpeung masih aya dina suasana lebaran. Atuh der…. deui wae kuring maca sajak sabisa-bisa. Ngan ceuk kuring mah ieu sajak teh aneh kacida, kieu geura :
TALAJAK BUTA JEUNG SI CEPOT DI PRAHA
Jekrek- jekrek Si Cepot motah ngababukan hulu buta,
ger bule-bule nu keur nongton surak alatan mupuas talajak buta.
Talajak buta naha asa aya dina diri kuring sorangan?
nu poho kana wanci,
singhoreng panongton mirengeuh talajak kuring nu keur poekeun.
Bareng jeung tanceb kayon mangsa lakakon dipungkas.
Horeng ari inget di lembur mah geuning kiwari teh keur takbiran sabada rengse puasa sabulan campleng.
Gusti hampura geuning aya keneh talajak buta nu nyelap na kongkolak mata jeung sagelas Vodka na genggerong kuring //
Praha, Ceko: 07092010.
Wilujeng Boboran Siam. Hampura lahir, hampura batin. (wawan@jen)
Beres kuring, saterusna giliran Anang Suryana ngawih. Baheula 25 taun kaliwat Anang pamingpin lamun keur maen calung. Dedegana jangkung tur badag jeung angger rada hideung, tapi geuning alus ngawihna mah. Anang cacalawakan ngawih lagu ‘Ulah Cuerik’, lagu sunda jigana mah…
Wah… waas kacida, ngalagenah eta Anang ngawih tepi ka babaturan nu sejen nu tadina cimekblek dina korsi ngadadak tingkuniang ngaradeg terus ngarampayak ngaribing. Duh… waas lah pokona mah. Edaaas… eta nu ngarampayak, aya Rustiadi, Maman Kopasus, Yayat Ruhyat, Tahrudin, eta euleuh Nur Eliati, Enok Wartika, itu geura…. Nani Nurhayati oge ngageol…!
Minangka panyelang acara, saterusna kuring macaan daftar absen unggal kelas anu persis jeung waktu harita 25 taun kaliwat. Babaturan nu hadir terus ka hareup baris ngarendeng terus dipoto.
Dimimitian ti kelas A, nya anu hadir teh nyaeta : Ai Lelah H, Dadang Selamet, Endang, Husni Mubarok.
Kelas B, nu hadir nyaeta : Agus S. Toni, Dede Suhada, Jehan Hidayat, Kurniadi, Maman, Rahmat, Tahrudin, Titin Kartini, Wawan Sunarwan, Yani Garini.
Kelas C, nu hadir nyaeta : Awan Sutiawan, Dede Ateng Jaelani, Dedeh Darliah, Iis Dahyati, Ita Hartita, Maman Sulaeman, Ojat Suparman, Reni Riyani, R. Rita Malinda, Rosid Suhendar, Suhenda, Uus Jahidarius, Uus Kusnawan.
Kelas D, nu hadir nyaeta : Anang Suryana, Ate Haryana, Atep Tatang, Endang Dudun Abdulah, Ida Roaida, Jaja Subagja, Nunu Nugraha, Tatang Wahyudin, Nanang Herdiana.
Kelas E, nu hadir nyaeta : Endang Rahmat, Engkus Kusmana, Kusna Herlan Noor, Rustiadi, Wawan Darmawan.
Kelas F, nu hadir nyaeta : Asep Maskur, Enok Wartika, Nani Nurhayati, Neneng Indrajati, Wawan Gunawan, Neni Amalia S., Nur Eliati, Popong Wartini, Yayat Ruhyat.
Wah… tegep lah, sakabeh nu hadir ti unggal kelas beres dipoto. Saterusna, Jehan nyarita deui yen pikeun kahareupna baris dilaksanakeun ngararancang program nu leuwih nyata, nyaeta hayang ngawujudkeun hiji lembaga atawa organisasi resmi anu dilola ku kakuatan alumni ku jalan ngamangpaatkeun sakabeh potensi anu aya. Jigana optimis pisan, dina waktu anu moal lila deui baris dilaksanakeun ririungan anu dihadiran ku wawakil ti unggal kelas.
Saterusna, acara ramah tamah minangka acara bebas ngumbar kasono, balakecrakan, jeung hiburan alakadarna jadi acara pamungkas. Teu sangka geuning…. Yayat Ruhyat ngahaleuangkeun kawih-kawih lawas, nostalgia, kacida ngalagenahna. Eta kumisna ngajiripit, jadi gendut pangawakana, padahal baheula mah leutik jeung pendek bari jeung cicingeun. Disambung ku Rustiadi, milu aub ngahaleuang, ngalagenah oge sanajan rada sumbang sorana, mantri Iyus ayeuna mah katelah na teh. Tuh geuning… Enok Wartika, ibu dosen oge ngahaleuang, duka naon kawihna, pokona mah ngalagenah oge. Aya oge ‘duet maut’ sebagai bintang tamu, Iis Dahyati jeung Wawan Darmawan ngahaleuang dangdutan…. Siiiip lah…! Kitu geuning tah… gumulungna kasono anu tamplok di aula Desa Medanglayang, sabada 25 taun teu patepung.
Teu karasa waktu nyerelek, geuning geus tabuh 12 peuting ieu teh, kuring anteng “Nyawang Mangsa ka Tukang”. Cag…. Heula ah,
Katitipan saur ti sadaya dulur, ‘hatur nuhun‘ SPECIAL kanggo :
ASEP TOHARI, KUSNA HERLAN NOOR, RENI, UUS KUSNAWAN, WAWAN GUNAWAN, sareng ITA HARTITA.
Teu kantun ‘hatur nuhun’ oge kanggo :
Dede Suhada, Titin Kartini, Dedeh Darliah, Rosid Suhendar, Nunu Nugraha, Nanang Herdiana, Enok Wartika, Neni Amalia S., Maman Abdurahman, Koharudin, Nur Eliati, Kosasih, Iis Dahyati, Dede Ateng Jaelani, Erpin Marpinda, Ida Roaida, Neneng Indrajati, Asep Maskur, Yayat Ruhyat, Rahmat.
Mugi Alloh SWT ngawales kasaeanna, kalayan materi anu tos dipaparinkeun mugi sing mangpaat tur barokah, enggal kagentosan anu langkung ageung. Amin.

robotstxt: allowed

filter: keep


text:
ku Eddy NugrahaVI
Panganteur
I
Dina babasan kampung Pohaci asalna tina pwah jeung aci. Ari pwah unsur daya rido ti nu Maha kawasa supaya Jadi/mangrupa. Ari aci dina babasan sapopoe nyatana sari pati (nu alusna) tina dat contona nu teu bireuk nepi ka ayeuna nyaeta ngaran aci - tipung nu asalna tina sari pati sampeu. Aci oge mangrupa sari tina puji sabab hasil pagawean/olahan nu jadi kapujian hartina dipikaresep/dipikabutuh ku nu makena.
Jadi, pohaci dina babasan kabiasaan urang kampung mah nunjukkeun aci-aci ning dat nu dibarengan ku daya ti nu Maha kawasa nu murbeng alam supaya ngajadi/ngabantuan kaperluan/kabutuh/karesep jalma/mahluk.
Matak indung beurang lamun arek ngubaran budak nu gering atawa nu ngadat/ceurik wae, sok biasa ngaheungheum beas cikur atawa panglay, tuluy lamun geus karasa rasa aci-aci/sarina ku anjeuna –da diasupkeun kana bahamna- cikur atawa panglay the diburakeun atawa kadang saukur dilepehkeun bari terus ditempelkeun kana tarang nu gering/nu ngadat wae bari tuluy ngucap
…PUAH (pwah) CAGEUR siah!
Eta kabeh lir ibarat aci ngahiji jeung doa/itikad/program ti indung berang neneda ka nu maha kawasa make kecap Pwah....nya jadi Pwah kana aci….jadi Pohaci….nya tuluyna mah, nu ngan saukur cikur atawa panglay the boga daya mangfaat lain pakeun nyagerkeun atawa ngarepehkeun budak, sabab lain saukur aci cikur atawa panglay tapi jadi kaselir ku pohaci (na) cikur atawa panglay nu boga maunat nulung jelema.
Matak kangaranan pohaci diterapkeun oge kana sari rupa-rupa barang nu aya didunya. Kayaning- pare/ibu ngarana pohaci sang hyang sri, inten Pohaci terus patala, emas pohaci maya herang, barang dagangan pohaci wenis jati, Perak pohaci maya putih jrrd.
Malah geus kawicara dina tulisan bujangga oge, ayana tingkatan (pakeun ngabedakeun) tina sesebutan aci nepi kana pohaci, yen misalna wae; pikeun nyebutkeun sel sperma disebutna Aci putih maja herang aci putih tunggang herang (teu make pwah-atawa teu disebut pohaci tapi cukup aci); sel telur Aci putih maja hening aci putih tumpang lenggang; karek lamun geus ngajadi pembuahan/zygote disebutna ningkat jadi Pohaci nyatana Pohaci impun larang nu aya di gunung kembar.
II
Tangtu wae dina bag-bagan ulikan mah, engke dibagian satuluyna bakal leuwih katingali, yen aya bedana tingkatan nerapkeun sesebutan aci jeung pohaci -Sabab moal aya ngaran lamun euweuh barangna, moal aya ngaran mun teu boga sifatna moal aya ngaran mun teu boga usik/guna/manfaatna- antara aci acining barang nu aya di dunya jeung pohaci nu leuwih dijelaskeun ayana di alam kahyangan nu turunka dunya sasat saukur dipiwarang (Ngabdi-ibadah) ka Sunan Ambu. Kapanggihna alam katut panta-panta aci tepi ka pohaci the –saperti nu bakal kailo dina bagian satuluyna- lamun geus rajin daek wekel mutih, ngabeuti, ngalalab, ngatah, niis jrrd latihan meruhkeun aci supaya manjing jadi pohaci.
Leuwih jero deui Dina ulikan kasundaaan eusi. Pohaci the nu ngawarnaan RASA. Ku kawasana, Pohaci jadi panghurip nu nimbulkeun nyawa. Tuluyna, pohaci jadi SIR nyatana rupa rupa rasa nu jadi pangrasa.
Ari pangrasa nyatana nu jadi pangawasa nu hirup. Pangrasa matak jadi pangawasa sabab usik malikna jelema jeung sakabeh nu kumelip kumaha pangrasana. Nya pangrasa ieu jadi pangawasa dat na, pangawasa sifat jeung tingkah polahna.
Ieu dadaran…pun sapun….
Rek nganepikeun yen kabiasaan sapopoe nu aya hubungana jeung kapercayaan kana pohaci di kampung, nu beuki kaayeunakeun beuki arang katarima ku jalma-jalma nu ngarasa ‘ngota’ jeung ‘educated’ ku ala barat jeung ala Arab, teh asal muasalna bijil tina falasifah kapercayaan sunda baheula nu empirik.
Para pohaci the ayana lain ngan saukur dongeng memeh sare tapi boga falasifah nu nuduhkeun kana ulikan tangtung jeung masih nerap dina babasan jeung kabiasaaan sapopoe nu boga ‘nilai aplikasi’/kagunaan nu alus tur daya guna malah tepat guna, kayaning dina metoda ngubaran, nyuguh, nyieun tumbal, teknik neluh & nolakna, jeung ngomean awak katut ngomean lingkungan, malah isik sering dipake pakeun nganteur pamaksudan dina usaha jrrd.
Ieu dadaran… pun sapun….
Rek ngajelaskeun ngeunaan Pohaci utusan sunan Ambu nu heubeul nulung seuweu siwi tedak pajajaran….nu ayeuna mah geus diapi lainkeun/dianggap pamusrikan/bidah jrrd ku kalolobaan urang sunda kiwari sabab bisa jadi bijil tina heureutna kanyaho inohong sunda –nu make jalan Arab (lain saukur jalan Islam) - dina masalah ageman, jeung heureutna kamampuh inohong sunda nu saukur ngarasa nyunda tapi teu tapis ngeunaan pamahaman Islam nu rahmatan lil alamin (nu lain saukur pamahaman Arab) oge teu wanoh kana kamajuan paradigma jaman.
Wah…siah…..
….timana asalna wani dodongeng jeung nyebut kitu? ….Naha saukur kirata wae ….dinyata-nyata ku kira-kira? Naha saukur ka teupuas kaum marginal?
Tapi,….Cik atuh kumaha enyana mun enya-enya enya mah enyana?
Ngan kade euy bisi neunggar pangrasa batur….
…. Hayoh matak kabur pang ACIan!
puah…pwah!
Hung…ahung!
III
Memeh ngadadarkeun hal nu empirik/aplikatif ngeunaan pohaci, Urang mimitian utamana ku dongeng nu jadi ‘framework’ ulikan ngeunaan Pohaci nu sok kapangih/katuliskeun nu bisa kabaca ku umum dina pantun- sabab saperti nu geus kajanapria, dina nyimpen atikan tur nganepikeunana falasifah turun manurun, di sunda mah loba nu di’kemas’ make media pantun:
Pohaci teh awewe nu aya di kahyangan (sok disebut oge bumi suci alam padang) nu ngabantu Sunan Ambu. Ngaran Pohaci diantarana nu kabukukeun SangHyang Sri, Wirumananggay, Rincik bumi, Karma Seda, jrrd. Pohaci –ngan pohaci mungkul- nu biasana sok dipiwarang ku Sunan Ambu turun ka Buana Panca tengah Lamun aya seuweu siwi boga maksud/kahayang (umumna mah ngan kacaritakeun lamun boga kahayang sabab boga kasusah/karererepet).
Kawas dina carita Mundinglaya nu (pernah) paeh sabab ngalawan guriang tujuh, nya bisa dihirupan deui (ditulung) ku disumpingan ku Pohaci Wirumananggay .
Naha bet ku wirumananggay ? lain kunu sanes?
Kadieunakeun, dina basa sapopoe –sab di sunda cenah kapangaruhan ku hindu- pohaci sok oge jadi disebut dewi atawa bidadari. Misalna pohaci sanghyang Sri jadi Dewi Sri. Ditambahan ku dongeng lamun Pohaci –bidadari- turun ka dunya ngadon mandi di leuwi ngaliwatan katumbiri jeung lamun kabawa karembongna ku batur teu bisa balik deui ka kahyangan.
Naha pohaci ayana di alam kahyangan, naha dialam kahyangan pohaci turunna kadunya kudu nunggu dititah?, jeung naha bet nitah pohaci, teu tiasa Sunan Ambu angkat nyalira? Naha pas ngalawan guriang tujuh bet paeh? Jeung naha dihirupan ku Pohaci? Jeung naha bet ditambahan ku caritaan sok ngadon mandi dileuwi dunya ngaliwatan katumbiri - lain lamun aya katumbiri mah wayah geus hujan meureun hawa leuwi jeung caina tiris - rada aneh resep mandi lain dina wayah panas/haneut??
Urang bukakeun saeutik lalangsena: urang jujut ti wiwitan, urang pake keur wekasan, didunya urang wanohan, ameh kaaasaan manis imbitna ameh teu giyung ku amisna. ameh teu katerap tai hyang karatan teu boga danghyang teu mulya di parahyang(an) sab geus teu apal naon ari kahyangan.
IV
Mimiti jalma dina jero beuteung indung, jadina Sang Pohaci Impun larang (zygote) nga anak sudang (janin) ngagedean tur lengkep sapuratina kusabab lengkepna/ayana sari sari kadaharan/hakaneun (gizi) nu dituang ku Indung jeung hasil tina (kuat/henteu, sehat/henteuna) bekel Aci putih maja herang aci putih tunggang herang (sel sperma) tina sari aci-acining kadaharan nu dituang ku Bapa.
Matak kongas kasebut lamun ngabasakeun ka budakna -jelema hurmateun nu diajak nyarita) sok bari ngahurmat kolotna, nyebutna urang teh pan ka indung/oge ka bapana make sesebutan TUANG IBU TUANG RAMA, hartina ngingetkeun kanu diajak nyarita yen jelema nu ayeuna mulya teh jadina sabab lantaran hese cape indung bapana. Ibu tuang (dahar) bapa tuang (dahar) acining dunya nu nampa narima nya budakna (ngajadi janin). Da lamun euweuh aci-acining hakaneun nu asup ka indung/bapa mah moal jadi mangrupa orok - budak katempuhan (mun goreng acina)/kabere untung (mun alus sarina)
Sanggeus sampurna aci-acining kahakanan pakeun ngajadikeun janin cenah ku nu murbeng alam dipasihan sukma (ruh).
Lamun dina Mushaf Utsmani loba aya ayat-ayat nu dicutat ku ulama nu ngadugikeun proses janin tina sudut pandang biologi nyatana: tina saripati taneuh, nutfah, ‘alaqah, mudhghat, izham tuluy disampurnakeun ku ruh Allah (diantarana-Al mu’minun 12-14).
Disunda mah analisana make sudut pandang kahanan (dimensi):
Kahanan mimiti dina jero kandungan saggeus dipasihan sukma (bulan ka 1) kasebutna Sang Sukma Mulya. Ku pangaruh aci-acining kadaharan nu asup kana ‘rahim’ ibu. Ieu kahanan kahiji teh robah jadi boga rasa (Sang Sukma rasa/bulan ka 2), Sang jati rasa, Sang sari rasa. Malah engkena jadi Sang terus rasa.
Ku kituna memeh asup kana tahapan Sang terus rasa (bulan ka 5) jeung geus jadi sari-sari rasana si anak sudang (janin) (bulan ka 4), nukagedekeun ku pola pikir sunda bihari mah sok salametan nu eusina ngadu’a -mere program kana aci-aci nu geus beuki ngajadi- ku acara 4 bulanan keur si utun inji dina kahanan Sang jati rasa nu nambahan sari-sari rasana. Sederhana na mah, diantarana, ku nyieun bubur beureum bubur bodas - ameh salamet….aci-aci ning kadaharan…ditambahan ku du’a/itikad/program supaya ngajadi pareng pohacina sinelir.
Ku salametan ngadu’a (program) teh, nu asalna ukur sari-sari acining dat jadi ditambahan ku sari-sari acining puji (do’a+ aci nu direkayasa jadi –diantarana-bubur beureum bubur bodas). Ngajadikeun ayana ‘interaksi’ antara aci-dijero-nu geus ngabaju jadi janin- jeung aci-aci diluar nu direka jadi puji diprogram pakeun kasalametan nu dijero. Tah ku kajadian didieu mimiti (dina bagian satuluyna) bakal kapanggih/ka-track ayana teknik neluh jeung nolakna. (he…he…he tong tebih-tebih tengetan we…teluh kejo)
Ayeuna geus kabuktikeun ku dunya medis yen aya hubungan antara anak sudang jeung emosional indung katut kondisi lingkungana kayaning ngadenge musik jrrd. Ku kituna, salian ti pantangan-pantangan lain ka indung bapa salila reuneuh, mere do’a/program ka anak sudang ku cara salametan dina bulan ka 4 (jeung oge bulan ka 7) sawarna jeung mere pangaruh kawas ku musik ka anak sudang. Malah ieu mah make resonansi aci-acining kadaharan bari husus diprogram supaya kaginuluran bagja, diantarana, Pohaci nyataning aci-aci nu aya Tuah/dayana/pwahna jadi di (bakal) anakna.
Dina bulan ka genep, Sundana -bekel cahaya/nur- ti nu maha suci nurusamawati wal ardhi rek dicekapkeun matakna kongas ieu kahanan janin kasebut Sang Nurseda (sunda panungtungan pasihan rabbul alamin) nu engkena si anak sudang jadi Sang Aria Bumi. Supaya sampurnana kahanan Sang Aria Bumi/euweuh gangguan narima nurseda, deui-deui indung bapana ‘intervensi’ ku ngadu’a ka maha Suci mere program salametan ku acara tujuh bulanan.
Jst…………………..
(punten.... teu dikintunkeun ngeunaan dua kahanan panungtung, da saterasnamah mung cecepengan indung beurang (jeung nu hoyong apal cecepengan jadi indung beurang).
V
Utamana mah, 2 kahanan panungtung jadi trigger pakeun nga-uninstall diri balik ka asal lumenggang. Sabab lamun aya jelema gagah sakti make proses ‘rekayasa tina fitrahna’ ku ngopy jeung nga install rupa rupa tambahan program nu ngamodify wujud normalna –kayaning jadi weduk, pelet jrrd- terus dibacakeun ku indung beurang wincikan ‘track’ wiwitan nu jadi manehna –lamun bener-bener indung beurang- sok leungit pangawasana ‘anomali’na balik deui kana normal –.
Ieu teknik ‘System restore’ masih dipake pakeun ngaleungitkeun sabangsaning ‘kawedukan, kajayaan jrrd’ lamun geus teu diperlukeun atawa arek mulih ka jati. Sabab mulih ka jati bisana lamun geus bisa mulangkeun ka asalna sakabeh aci-acining nu ngajadikeun wujud. Kabeh kawedukan jrrd ‘engineering wujud’ diasupkeun ka jelema make proses intervensi/rekayasa aci-acining nu jadi sarina (tingal bagian XXI).
Sukuran/salametan 4 bulanan oge 7 bulanan diparigawe salaku upaya kontrol, ngarawat jeung ngomean ku ahlina sabab rea manggihan yen salila kakandungan the loba gangguan ka jabang bayi ngaliwatan pangaruh lingkungan, asupan gizi, stress kahariwang emosi indung, tingkah laku bapa (nu sok nyambung/aya pangaruh ka pamajikana nu ngandung nu jadina mangaruhan budak). Oge, sanajan sapopoena mah biasana indung bapana oge geus apal kana pantangan lamun keur kakandungan tapi pan jelema tea sok keuna ku poho, balangah jeung lalawora.
Bisana urang sunda nganyahokeun dimensi kahanan anak sudang/janin sabab disunda mah loba cai. Ku kajatnikaan luluhur sunda, ulikan sunda ku mrogram maneh bari teuleum di cai ngarupakeun ‘modelling’ dina upaya pendekatan ‘shahih’/teruji kana kaayaan janin dina jero kandungan (tingali we sarua kabeh kalingkupan cai). Loba bukti empirikna, da sanyatana memang ulikan ieu teh geus masagi, tinggal daek nanya ka ahlina.
Matak bisa jadi lamun lingkungan alam sunda beuki rusak ku diantarana jadi hese cai, hiji isarat yen kalolobaan urang sunda teu wanoh kana ulikan luluhurna. Da lamun wanoh mah meureun bakal heman ka cai jeung lingkungan nu jadi sabab cai cur cor. Lamun euweuh cai leungit metoda/teknik pakeun nganyahokeun bibit buit bekel lumenggang.
Panganteur
I
Dina babasan kampung Pohaci asalna tina pwah jeung aci. Ari pwah unsur daya rido ti nu Maha kawasa supaya Jadi/mangrupa. Ari aci dina babasan sapopoe nyatana sari pati (nu alusna) tina dat contona nu teu bireuk nepi ka ayeuna nyaeta ngaran aci - tipung nu asalna tina sari pati sampeu. Aci oge mangrupa sari tina puji sabab hasil pagawean/olahan nu jadi kapujian hartina dipikaresep/dipikabutuh ku nu makena.
Jadi, pohaci dina babasan kabiasaan urang kampung mah nunjukkeun aci-aci ning dat nu dibarengan ku daya ti nu Maha kawasa nu murbeng alam supaya ngajadi/ngabantuan kaperluan/kabutuh/karesep jalma/mahluk.
Matak indung beurang lamun arek ngubaran budak nu gering atawa nu ngadat/ceurik wae, sok biasa ngaheungheum beas cikur atawa panglay, tuluy lamun geus karasa rasa aci-aci/sarina ku anjeuna –da diasupkeun kana bahamna- cikur atawa panglay the diburakeun atawa kadang saukur dilepehkeun bari terus ditempelkeun kana tarang nu gering/nu ngadat wae bari tuluy ngucap
…PUAH (pwah) CAGEUR siah!
Eta kabeh lir ibarat aci ngahiji jeung doa/itikad/program ti indung berang neneda ka nu maha kawasa make kecap Pwah....nya jadi Pwah kana aci….jadi Pohaci….nya tuluyna mah, nu ngan saukur cikur atawa panglay the boga daya mangfaat lain pakeun nyagerkeun atawa ngarepehkeun budak, sabab lain saukur aci cikur atawa panglay tapi jadi kaselir ku pohaci (na) cikur atawa panglay nu boga maunat nulung jelema.
Matak kangaranan pohaci diterapkeun oge kana sari rupa-rupa barang nu aya didunya. Kayaning- pare/ibu ngarana pohaci sang hyang sri, inten Pohaci terus patala, emas pohaci maya herang, barang dagangan pohaci wenis jati, Perak pohaci maya putih jrrd.
Malah geus kawicara dina tulisan bujangga oge, ayana tingkatan (pakeun ngabedakeun) tina sesebutan aci nepi kana pohaci, yen misalna wae; pikeun nyebutkeun sel sperma disebutna Aci putih maja herang aci putih tunggang herang (teu make pwah-atawa teu disebut pohaci tapi cukup aci); sel telur Aci putih maja hening aci putih tumpang lenggang; karek lamun geus ngajadi pembuahan/zygote disebutna ningkat jadi Pohaci nyatana Pohaci impun larang nu aya di gunung kembar.
II
Tangtu wae dina bag-bagan ulikan mah, engke dibagian satuluyna bakal leuwih katingali, yen aya bedana tingkatan nerapkeun sesebutan aci jeung pohaci -Sabab moal aya ngaran lamun euweuh barangna, moal aya ngaran mun teu boga sifatna moal aya ngaran mun teu boga usik/guna/manfaatna- antara aci acining barang nu aya di dunya jeung pohaci nu leuwih dijelaskeun ayana di alam kahyangan nu turunka dunya sasat saukur dipiwarang (Ngabdi-ibadah) ka Sunan Ambu. Kapanggihna alam katut panta-panta aci tepi ka pohaci the –saperti nu bakal kailo dina bagian satuluyna- lamun geus rajin daek wekel mutih, ngabeuti, ngalalab, ngatah, niis jrrd latihan meruhkeun aci supaya manjing jadi pohaci.
Leuwih jero deui Dina ulikan kasundaaan eusi. Pohaci the nu ngawarnaan RASA. Ku kawasana, Pohaci jadi panghurip nu nimbulkeun nyawa. Tuluyna, pohaci jadi SIR nyatana rupa rupa rasa nu jadi pangrasa.
Ari pangrasa nyatana nu jadi pangawasa nu hirup. Pangrasa matak jadi pangawasa sabab usik malikna jelema jeung sakabeh nu kumelip kumaha pangrasana. Nya pangrasa ieu jadi pangawasa dat na, pangawasa sifat jeung tingkah polahna.
Ieu dadaran…pun sapun….
Rek nganepikeun yen kabiasaan sapopoe nu aya hubungana jeung kapercayaan kana pohaci di kampung, nu beuki kaayeunakeun beuki arang katarima ku jalma-jalma nu ngarasa ‘ngota’ jeung ‘educated’ ku ala barat jeung ala Arab, teh asal muasalna bijil tina falasifah kapercayaan sunda baheula nu empirik.
Para pohaci the ayana lain ngan saukur dongeng memeh sare tapi boga falasifah nu nuduhkeun kana ulikan tangtung jeung masih nerap dina babasan jeung kabiasaaan sapopoe nu boga ‘nilai aplikasi’/kagunaan nu alus tur daya guna malah tepat guna, kayaning dina metoda ngubaran, nyuguh, nyieun tumbal, teknik neluh & nolakna, jeung ngomean awak katut ngomean lingkungan, malah isik sering dipake pakeun nganteur pamaksudan dina usaha jrrd.
Ieu dadaran… pun sapun….
Rek ngajelaskeun ngeunaan Pohaci utusan sunan Ambu nu heubeul nulung seuweu siwi tedak pajajaran….nu ayeuna mah geus diapi lainkeun/dianggap pamusrikan/bidah jrrd ku kalolobaan urang sunda kiwari sabab bisa jadi bijil tina heureutna kanyaho inohong sunda –nu make jalan Arab (lain saukur jalan Islam) - dina masalah ageman, jeung heureutna kamampuh inohong sunda nu saukur ngarasa nyunda tapi teu tapis ngeunaan pamahaman Islam nu rahmatan lil alamin (nu lain saukur pamahaman Arab) oge teu wanoh kana kamajuan paradigma jaman.
Wah…siah…..
….timana asalna wani dodongeng jeung nyebut kitu? ….Naha saukur kirata wae ….dinyata-nyata ku kira-kira? Naha saukur ka teupuas kaum marginal?
Tapi,….Cik atuh kumaha enyana mun enya-enya enya mah enyana?
Ngan kade euy bisi neunggar pangrasa batur….
…. Hayoh matak kabur pang ACIan!
puah…pwah!
Hung…ahung!
III
Memeh ngadadarkeun hal nu empirik/aplikatif ngeunaan pohaci, Urang mimitian utamana ku dongeng nu jadi ‘framework’ ulikan ngeunaan Pohaci nu sok kapangih/katuliskeun nu bisa kabaca ku umum dina pantun- sabab saperti nu geus kajanapria, dina nyimpen atikan tur nganepikeunana falasifah turun manurun, di sunda mah loba nu di’kemas’ make media pantun:
Pohaci teh awewe nu aya di kahyangan (sok disebut oge bumi suci alam padang) nu ngabantu Sunan Ambu. Ngaran Pohaci diantarana nu kabukukeun SangHyang Sri, Wirumananggay, Rincik bumi, Karma Seda, jrrd. Pohaci –ngan pohaci mungkul- nu biasana sok dipiwarang ku Sunan Ambu turun ka Buana Panca tengah Lamun aya seuweu siwi boga maksud/kahayang (umumna mah ngan kacaritakeun lamun boga kahayang sabab boga kasusah/karererepet).
Kawas dina carita Mundinglaya nu (pernah) paeh sabab ngalawan guriang tujuh, nya bisa dihirupan deui (ditulung) ku disumpingan ku Pohaci Wirumananggay .
Naha bet ku wirumananggay ? lain kunu sanes?
Kadieunakeun, dina basa sapopoe –sab di sunda cenah kapangaruhan ku hindu- pohaci sok oge jadi disebut dewi atawa bidadari. Misalna pohaci sanghyang Sri jadi Dewi Sri. Ditambahan ku dongeng lamun Pohaci –bidadari- turun ka dunya ngadon mandi di leuwi ngaliwatan katumbiri jeung lamun kabawa karembongna ku batur teu bisa balik deui ka kahyangan.
Naha pohaci ayana di alam kahyangan, naha dialam kahyangan pohaci turunna kadunya kudu nunggu dititah?, jeung naha bet nitah pohaci, teu tiasa Sunan Ambu angkat nyalira? Naha pas ngalawan guriang tujuh bet paeh? Jeung naha dihirupan ku Pohaci? Jeung naha bet ditambahan ku caritaan sok ngadon mandi dileuwi dunya ngaliwatan katumbiri - lain lamun aya katumbiri mah wayah geus hujan meureun hawa leuwi jeung caina tiris - rada aneh resep mandi lain dina wayah panas/haneut??
Urang bukakeun saeutik lalangsena: urang jujut ti wiwitan, urang pake keur wekasan, didunya urang wanohan, ameh kaaasaan manis imbitna ameh teu giyung ku amisna. ameh teu katerap tai hyang karatan teu boga danghyang teu mulya di parahyang(an) sab geus teu apal naon ari kahyangan.
IV
Mimiti jalma dina jero beuteung indung, jadina Sang Pohaci Impun larang (zygote) nga anak sudang (janin) ngagedean tur lengkep sapuratina kusabab lengkepna/ayana sari sari kadaharan/hakaneun (gizi) nu dituang ku Indung jeung hasil tina (kuat/henteu, sehat/henteuna) bekel Aci putih maja herang aci putih tunggang herang (sel sperma) tina sari aci-acining kadaharan nu dituang ku Bapa.
Matak kongas kasebut lamun ngabasakeun ka budakna -jelema hurmateun nu diajak nyarita) sok bari ngahurmat kolotna, nyebutna urang teh pan ka indung/oge ka bapana make sesebutan TUANG IBU TUANG RAMA, hartina ngingetkeun kanu diajak nyarita yen jelema nu ayeuna mulya teh jadina sabab lantaran hese cape indung bapana. Ibu tuang (dahar) bapa tuang (dahar) acining dunya nu nampa narima nya budakna (ngajadi janin). Da lamun euweuh aci-acining hakaneun nu asup ka indung/bapa mah moal jadi mangrupa orok - budak katempuhan (mun goreng acina)/kabere untung (mun alus sarina)
Sanggeus sampurna aci-acining kahakanan pakeun ngajadikeun janin cenah ku nu murbeng alam dipasihan sukma (ruh).
Lamun dina Mushaf Utsmani loba aya ayat-ayat nu dicutat ku ulama nu ngadugikeun proses janin tina sudut pandang biologi nyatana: tina saripati taneuh, nutfah, ‘alaqah, mudhghat, izham tuluy disampurnakeun ku ruh Allah (diantarana-Al mu’minun 12-14).
Disunda mah analisana make sudut pandang kahanan (dimensi):
Kahanan mimiti dina jero kandungan saggeus dipasihan sukma (bulan ka 1) kasebutna Sang Sukma Mulya. Ku pangaruh aci-acining kadaharan nu asup kana ‘rahim’ ibu. Ieu kahanan kahiji teh robah jadi boga rasa (Sang Sukma rasa/bulan ka 2), Sang jati rasa, Sang sari rasa. Malah engkena jadi Sang terus rasa.
Ku kituna memeh asup kana tahapan Sang terus rasa (bulan ka 5) jeung geus jadi sari-sari rasana si anak sudang (janin) (bulan ka 4), nukagedekeun ku pola pikir sunda bihari mah sok salametan nu eusina ngadu’a -mere program kana aci-aci nu geus beuki ngajadi- ku acara 4 bulanan keur si utun inji dina kahanan Sang jati rasa nu nambahan sari-sari rasana. Sederhana na mah, diantarana, ku nyieun bubur beureum bubur bodas - ameh salamet….aci-aci ning kadaharan…ditambahan ku du’a/itikad/program supaya ngajadi pareng pohacina sinelir.
Ku salametan ngadu’a (program) teh, nu asalna ukur sari-sari acining dat jadi ditambahan ku sari-sari acining puji (do’a+ aci nu direkayasa jadi –diantarana-bubur beureum bubur bodas). Ngajadikeun ayana ‘interaksi’ antara aci-dijero-nu geus ngabaju jadi janin- jeung aci-aci diluar nu direka jadi puji diprogram pakeun kasalametan nu dijero. Tah ku kajadian didieu mimiti (dina bagian satuluyna) bakal kapanggih/ka-track ayana teknik neluh jeung nolakna. (he…he…he tong tebih-tebih tengetan we…teluh kejo)
Ayeuna geus kabuktikeun ku dunya medis yen aya hubungan antara anak sudang jeung emosional indung katut kondisi lingkungana kayaning ngadenge musik jrrd. Ku kituna, salian ti pantangan-pantangan lain ka indung bapa salila reuneuh, mere do’a/program ka anak sudang ku cara salametan dina bulan ka 4 (jeung oge bulan ka 7) sawarna jeung mere pangaruh kawas ku musik ka anak sudang. Malah ieu mah make resonansi aci-acining kadaharan bari husus diprogram supaya kaginuluran bagja, diantarana, Pohaci nyataning aci-aci nu aya Tuah/dayana/pwahna jadi di (bakal) anakna.
Dina bulan ka genep, Sundana -bekel cahaya/nur- ti nu maha suci nurusamawati wal ardhi rek dicekapkeun matakna kongas ieu kahanan janin kasebut Sang Nurseda (sunda panungtungan pasihan rabbul alamin) nu engkena si anak sudang jadi Sang Aria Bumi. Supaya sampurnana kahanan Sang Aria Bumi/euweuh gangguan narima nurseda, deui-deui indung bapana ‘intervensi’ ku ngadu’a ka maha Suci mere program salametan ku acara tujuh bulanan.
Jst…………………..
(punten.... teu dikintunkeun ngeunaan dua kahanan panungtung, da saterasnamah mung cecepengan indung beurang (jeung nu hoyong apal cecepengan jadi indung beurang).
V
Utamana mah, 2 kahanan panungtung jadi trigger pakeun nga-uninstall diri balik ka asal lumenggang. Sabab lamun aya jelema gagah sakti make proses ‘rekayasa tina fitrahna’ ku ngopy jeung nga install rupa rupa tambahan program nu ngamodify wujud normalna –kayaning jadi weduk, pelet jrrd- terus dibacakeun ku indung beurang wincikan ‘track’ wiwitan nu jadi manehna –lamun bener-bener indung beurang- sok leungit pangawasana ‘anomali’na balik deui kana normal –.
Ieu teknik ‘System restore’ masih dipake pakeun ngaleungitkeun sabangsaning ‘kawedukan, kajayaan jrrd’ lamun geus teu diperlukeun atawa arek mulih ka jati. Sabab mulih ka jati bisana lamun geus bisa mulangkeun ka asalna sakabeh aci-acining nu ngajadikeun wujud. Kabeh kawedukan jrrd ‘engineering wujud’ diasupkeun ka jelema make proses intervensi/rekayasa aci-acining nu jadi sarina (tingal bagian XXI).
Sukuran/salametan 4 bulanan oge 7 bulanan diparigawe salaku upaya kontrol, ngarawat jeung ngomean ku ahlina sabab rea manggihan yen salila kakandungan the loba gangguan ka jabang bayi ngaliwatan pangaruh lingkungan, asupan gizi, stress kahariwang emosi indung, tingkah laku bapa (nu sok nyambung/aya pangaruh ka pamajikana nu ngandung nu jadina mangaruhan budak). Oge, sanajan sapopoena mah biasana indung bapana oge geus apal kana pantangan lamun keur kakandungan tapi pan jelema tea sok keuna ku poho, balangah jeung lalawora.
Bisana urang sunda nganyahokeun dimensi kahanan anak sudang/janin sabab disunda mah loba cai. Ku kajatnikaan luluhur sunda, ulikan sunda ku mrogram maneh bari teuleum di cai ngarupakeun ‘modelling’ dina upaya pendekatan ‘shahih’/teruji kana kaayaan janin dina jero kandungan (tingali we sarua kabeh kalingkupan cai). Loba bukti empirikna, da sanyatana memang ulikan ieu teh geus masagi, tinggal daek nanya ka ahlina.
Matak bisa jadi lamun lingkungan alam sunda beuki rusak ku diantarana jadi hese cai, hiji isarat yen kalolobaan urang sunda teu wanoh kana ulikan luluhurna. Da lamun wanoh mah meureun bakal heman ka cai jeung lingkungan nu jadi sabab cai cur cor. Lamun euweuh cai leungit metoda/teknik pakeun nganyahokeun bibit buit bekel lumenggang.
Tina carita diluhur, beuki atra yen aci-acining kadaharan teh ku bantuan daya hirup (sukma) ti nu maha suci (pwahna/gunana) jadi pohaci - jeung tambahan doa indung bapa sab Allah mah ngabulkeun doa. Nya eta tea nu ngajadikeun janin jadi hirup bari hurip. Matak kudu hurmat pisan ka pohaci teh sabab enya manfaat tutulungna ka jelema.
Pan kongas dulur-dulur urang kanekes mah dina ngawincik asal-usul luluhur teh ti mimiti indung-bapa tuluy ka aki-nini, buyut, bao,udeg-udeg, janggawareng, kakait siwur tuluyna/ahirna mah ka bapa Adam indung Hawa. Ieu nunjukkeun kawinekasan aranjeuna sabab ari Adam teh pan tina taneuh ari hawa teh pan di sundamah udara atmosphere (hawa teh mani seger, mani nyongkab, mani tiis jrrd). Nya tangtu heueuh pisan enyana da jadina jelema timimiti anak sudang teh asalna mah tina aci-acining taneuh nu bisa dihakan ku jelema kusabab aya Hawa nu ngabayuan nu ngajadikeun pohaci tiasa nyata/turun di buana pancatengah. Moal aya jelema di dunya lamun euweuh hawa nu ngajadikeun taneuh tempat hirup hurip bijil cai curcor tutuwuhan sasatoan manggapulia.
Di situs purba gunung padang Cianjur oge di undakan pangluhurna-luhureun/pengkeureun ‘makam/kedudukan’ Sang Siliwangi teh aya ‘batu’ makam/kedudukan Bapa Adam Indung Hawa-dihandapna aya taneuh nu sok dibekelkeun kanu jarah. Cenah aya maunatna lamun boga pamaksudan. Sacara wijaksana luluhur mere siloka nyaeta nu utama lamun boga kahayang hayang laksana nya omean taneuh maneh (awak teh asalna tina aci-aci taneuh) – kawas taneuh nu boga karamat- ameh nyari meureun payu.
VII
Lamun geus lahir……
Balina lumrahna dikubur deui hartina dibalikeun ka taneuh (nu jadi asal mula Adam) bari di program keun supaya ngahiji deui make aci-acining uyah panglay jrrd supaya jadi Pohaci Dangdayang Sari nganteur lebur jeung taneuh sa dunya sarina asup deui ka awak-awak jelema mantuan jelema.
Matak sabenerna kudu daek make parancah indung beurang supaya budak walagri ku ngado’a mere program nitip (ctrl-C, ctrl-V) dina ‘memory dunya’ ngaliwatan balina nu dileburkeun deui jeung taneuh. Ayeuna mah urang sunda loba nu teu wanoh ka pohaci Dangdayang Sari, ngaapilainkeun atawa dina nguburna sok teu pati ngajenan jeung nganggap ngan saukur sarat komo loba nu nganggap ngan saukur adat - buktina dina migawena teh Bapana nu boga tanggung jawabna nu TUANGna tara ngilu-ngilu acan. Padahal nu penting mah bapana mere do’a/program meungpeung balina ‘alus’ keneh bisa nyimpen memory program du’a memeh di lebur balik ka asal ngahiji jeung puseur asalna.
Bali budak teh, aya oge nu digantung jadi kanjut kunang pakeun dipake ubar/tumbal/jimat jrrd sanggeus ngaliwatan ‘program’ parancah khusus nu engke make setting ‘time-counted program’ nu bareng larut/leungit lamun budakna waktuna maot. Ayeuna aya beja ti rumah sakit di Singapore aya program nyimpen bali orok di hospital. Waragadna ratusan juta perak, cenah dokter-dokterna yakin yen ti eta balina bisa dipake sumber diagnosa jeung ubar pakeun sagala panyakit budakna kahareupnakeun mun katerap. Pan dina basa sunda mah aya paribasa nu geus nahun BALI GEUSAN NGAJADI. Baheula dipake ku urang sunda ayeuna di mangfaatkeun ku singapura (sanajan can tangtu beunang nanya ti indung beurang) …. sugema pisan…. nu sorangan dipiceun ari perlu mayar ka deungeun.
VIII
Kumaha timimiti orok nepi ka jadi jelema? Kumaha carita pantun nu di caritakeun timimiti teh nerapna..euy?
Jeung kumaha maksud tulisan nyuguh pohaci meungpeung puasa? Bari pohacina ngaku-ngaku wani nyebut pohaci sang hyang dewek sagala?? Teu sieun katulah??....puah…puah…
(Urang kintunkeun bagian salajengna upami pareng)


text:
Teu kudu ngarasula mun urang can diparengkeun pinanggih jeung kabagjaan. Naon sababna? Da hirup mah lain keur senang-senang, kitu saur pa Ustad oge. Ari geus keur naon atuh saestuna urang hirup teh?
Jawaban idealna, hirup teh lir ibarat sakola. Unggal poe urang kudu terus-terusan diajar. Kudu perih, teu kaci ogoan, teu kaci melencing, mumul, babarian jsb. Ku naon make kudu tipoporose diajar? Pan sangkan lulus ujian. Eta tujuan jangka pondokna. Cukup nepi ka dinya? Tangtu bae henteu ngan ukur tepi ka dinya, sabab tujuan jangka panjang sarta anu pangpentingna pisan mah bisa nyangking tur ngamalkeun naon-naon anu ku urang diundeuran di sakola. Ku naon pangna kudu lulus ujian? Pan nya di dinya pisan urang bisa ngukur kamampuh urang sangkan kanyahoan nepi kamana nyerepna elmu.
Sanajan hirup memang lain keur senang-senang, tapi lain hartina hirup teh bakal susah salilana. Cek si Kabayan, hirup mah heuheuy jeung deudeuh. Maksudna, tara senang salilana, oge sabalikna tara susah salilana. Aya waktuna urang seuri bungah, sanajan kadang-kadang urang kudu ngarandapan kasedih, katugenah jeung sajabana. Hanjakalna, kalolobaanana urang mah sok sarakah, hayang senang salilana, nepi ka lamun ngarandapan kasusah teh sok aral, malah sakapeung mah jiga nu mangloh ka Pangeran. "Duh Gusti, na hirup teh mani asa susah-susah teuing atuh?" Padahal mun keur senang mah boro-boro inget kana sukuran, nganuhunkeun ka nu Maha Masihan Kasenangan.
Mun urang daek diajar, sabenerna loba hal anu bia diconto tina carita-carita si Kabayan. Tokoh rekaan nu hirup dina budaya Sunda ieu teh, saestuna lain ngan saukur tokoh pangedulan nu kabisana ngan ukur nipu batur, calutak ka mitoha jsb. Si Kabayan mah ngan ukur wayang. Sikep, rengkak paripolah, katut pamikiranana ditangtukeun ku dalang nu ngigelkeunana. Ajip Rosidi dina salah sahiji essayna kungsi nyebutkeun:
"...pasipatan tokoh si Kabayan téh henteu salilana konsisten. Maksud téh dina saban carita sipat si Kabayan téh henteu salilana sarua. Sakapeung digambarkeun pangedulan, teu nyaho di cedo, wani kurang ajar ngaheureuykeun mitoha. Sakapeung digambarkeun jadi tukang tipu anu resep ngabobodo batur kaasup mitohana sorangan. Cindekna unggal pangarang anu nyiptakeun carita si Kabayan bisa ngagambarkeun pasipatan tokohna luyu jeung kahayangna."
Hanjakalna, cek pamanggih kuring, aya nu kaliwat dina statement Ajip. Si Kabayan teu salawasna digambarkeun ngabogaan sipat negatip. Lamun urang leukeun ngalenyepanana, saenyana dina dongeng si Kabayan loba siloka nu bisa dijadikeun luang. Upamana wae tina carita di handap ieu:
Hiji poe si Kabayan jeung si Lamsijan jalan-jalan ngajugjug ka hiji tempat. Sapanjang jalan si Lamsijan teu weleh gogodeg sabab teu ngarti ku lalampahan si Kabayan. Unggal manggih tanjakan si Kabayan ngagakgak seuseurian siga nu manggih kabungah rongkah. Sabalikna, unggal manggih pudunan manehna ceurik ngageunggeuik jiga nu kanyenyerian. Banget teu ngarti, tungtungna si Lamsijan nanya.
"Kabayan, kami mah teu ngarti, ku naon unggal manggih tanjakan silaing kalah seuseurian, padahal kami mah kacida susahna sabab nanjak teh cape? Ari manggih pudunan, hayoh kalah curik jiga nu susah, padahal kami mah bungah, sabab leumpang ge ngareunah teu matak cape. Henteu siwah mah silaing teh?"
"Ah, teu gelo teu sing. Silaing we nu bodo. Ieuh Lamsijan, pangna kami seuseurian mun manggih tanjakan teh, kami mah nyaho mun geus nanjak pasti manggih pudunan. Pan lain matak bungah eta teh? Nu matak kami kalahka seuseurian. Sabalikna mun keur leumpang dina pudunan, kami kacida sedihna, sabab yakin sanggeus beak pudunan, pasti bakal manggih tanjakan. Na dikira ngeunah kitu leumpang di nu nanjak teh? Nu matak tong heran mun kami ceurik sajeroning leumpang mapay pudunan."
Sabengbatan, carita di luhur siga carita lelewodeh ti jelema nu teu pati jejeg. Padahal saestuna ieu teh siloka nu kacida lantipna. Aya pesen moral yen urang salawasna kudu siap nyanghareupan kajadian naon bae nu bakal tumiba ka urang. Mun ayeuna kabeneran keur nanjung jadi pejabat, ulah nepi ka poho yen hiji mangsa mah urang bakal turun tina kalungguhan nu keur dicangking kiwari. Mun urang keur beunghar lubak libuk loba dunya, ulah poho yen eta teh ukur titipan, tur kudu rido mun sawaktu-waktu dipundut ku nu Kagungan. Sabalikna mun urang keur aya dina kasusahan, omat ulah putus pangharepan, sabab pasti dina hiji mangsa mah urang bakal kasinugrahaan ku kasenangan.
Pan cek tadi ge, hirup mah heuheuy jeung deudeuh.


text:
Raka Syahara
Sobirin Ti Gunung Halimun ***
Ema widian abdi bade milarian artos kanggo lalandong abah,,
Anaking hampura,, hidep tileutik geus kudu motekar sorangan, ema tos teu kiat kuli ngarambet cara bulan kamari,,
Wios ema,, keun abdi weh, mamanawian aya anu haateun, nganggo tanagi abdi nu tacan kiat sapertos dewasa....
nya bral anaking, kahade tuh bawa sarung, ke mun panggih jeung duhur, neangan musola heg netepan,,
muhun ema,,
Abah doakeun abdi,,,
Bari ramisak bapana nganggukeun mastaka,, teu wasa nyarita, dalatan nalangsa tur teu walakaya,,,
Sobirin, ngalengkahkeun sukuna bari tungkul, nuturkeun indung suku, kadorong kurasa boga tanggung jawab anu gede, sanajan ragana masih budak. angin nganteur kana ludeung,,, panon poe jadi damar pikeun lengkah lumakuna anu baris dijalanan..
Si Ema, ngajajap Sobrin ku doa, ramisakna cisoca, getirna ati ngadaulat jadi doa anu buleud, nembus jomantara nepikeun beja kanu kawasa,, GUSTI,, Lindungan sobirin anak abdi,,, mugi sing jembar hatena melana nu jadi indung bapana, sanajan ukur indung jeung bapa pulung manehanana,,,, Nyambung sanes waktos...
Ieu carita cep sobirin, budak pulung Ema Abah,, anu sababaraha taun kapengker dipiceun ku Indung kandungna, alatan wirang, boga budak teu jelas bapana.....
Karya " Raka Syahara


text:
[lagi bete di bandara…]
Aya hiji tukang gali kuburan keur ngagali kuburan. Kulantaran harita panas pisan, sanggeus rengse ngagali kuburan, si tukang gali kuburan nyiuhan di jero kuburan bari ditiungan ku daun cau. Ujug-ujug aya lalaki jangkung gede nyampeurkeun, si horeng eta teh malaikat anu rek nanya jalma nu geus maot.
Malaikat: Manrobuka?!
Tukang ngagali kuburan: Aduh punten malaikat, abdi mah sanes anu maot. Abdi mah anu ngagali kuburan, nuju nyiuhan. Panas! Nu maot na mah nuju dijalan keneh!
Malaikat: Ah, sugan teh maneh!
Saminggu ti harita, tukang ngagali kuburan kacilakaan, terus dikuburkeun. Geus sababaraha poe dikubur, naha euweuh wae malaikat anu nanya, pikir si tukang ngagali kuburan. Kabeneran ti kajauhan katingali aya malaikat anu kamari salah nanya. Malaikat! gero si tukang gali.
Malaikat: Aya naon hey tukang ngagali kuburan?
Tukang ngagali kuburan: kunaon abdi teu ditanya?
Malaikat: Ah maneh mah minggu kamari oge ngaheureuyan kuring, pura-pura paeh!
Tukang ngagali kuburan: ????????


text:
SMS
SMS, singketan tina kecap-kecap basa Inggris Short Message Service, nyaéta hiji layanan anu dilaksanakeun ku hiji telepon mobil pikeun ngirim atawa nampa talatah-talatah pondok. Mimitina SMS dirarancang sabagé bagian tina GSM, tapi ayeuna geus bisa dilaksanakeun dina jaringan (raramat) mobil (usik) séjénna kaasup raramat UMTS.
Hiji talatah SMS maksimal diwangun ku 140 byte, dina harti séjén hiji talatah bisa ngamuat 140 sipat 8-bit, 160 sipat 7-bit atawa 70 sipat 16-bit pikeun basa Jepang, Basa Mandarin sarta Basa Koréa anu maké Hanzi (Aksara Kanji / Hanja). Sajaba ti 140 byte ieu aya data-data séjén anu dikandung. Aya ogé sawatara padika pikeun ngirim talatah anu leuwih ti 140 byte, tapi pamaké kudu mayar leuwih ti sakuduna.
SMS bisa ogé dipaké pikeun ngirim gambar, sora jeung film. SMS wangun ieu disebut MMS.
Talatah-talatah SMS dikirim ti hiji telepon mobil ka puseur talatah (SMSC dina basa Inggris), di dieu talatah ditunda sarta dicoba dikirim salila sababaraha kali. Sanggeus waktu anu geus ditangtukeun, biasana sapoé atawa 2 poé, tuluy talatah dihapus.
SMS pohara populér di Éropah, Asia jeung Australia. Di Amérika Sarikat, SMS rélatif jarang dipaké. SMS populér alatan rélatif murah. Di Indonésia, gumantung pausahaanana hiji SMS kira-kira antara Rp. 45,- nepi ka Rp. 750,-.
Alatan hésé ngetikna atawa pikeun ngahémat tempat, biasana talatah SMS disingket-singket. Tapi masalah kahésé ieu ayeuna geus katungkulan alatan réa telepon mobil anu ngabogaan fungsi kamus.
Talatah-talatah SMS kungsi ngagemparkeun sarta ngabalukarkeun parobahan-parobahan leutik di masarakat. Sawatara conto:
- Januari 2001, Joseph Estrada dipaksa turun tahta salaku présidén Filipina lantaran kampanyeuna dilakukeun ngaliwatan SMS.
- Di Malaysia, kungsi aya nu ngalakukeun pipirakan ngaliwatan SMS. Dina bulan Juli 2001, pamaréntah Malaysia mutuskeun yén dina ngaragragkeun talak tilu (dina pipirakan nurutkeun ageman Islam) henteu kaci maké SMS lantaran saha waé bisa nginjeum atawa maok sahiji telepon mobil sarta ngirim talatah pipirakan kasebut. Euweuh bukti saperti tulisan, sora anu bisa didéngé, atawa saksi anu bisa ngesahkeun. Talak kasebut perlu di daptarkan di mahkamah atawa kantor kadi saméméh disahkeun.


text:
Masjid Umar
Kubah Cadas (Ar. قبة الصخرة — Qubbatus Shokhroh) mangrupa salah sahiji situs Islam di Al-Quds. Wangunan ieu dijieun antara 687 nepi ka 691 ku Khalifah ka-9, Abdulmalik. Kadang disebut Masjid Umar (najan sabenerna mah lain masjid), sabab Khalifah ka-2 Umar bin Khoththob solat di situs éta sanggeus pasukan Muslim nalukkeun Al-Quds.
Baca ogé[édit | édit sumber]
Tumbu kaluar[édit | édit sumber]
- Dome of the Rock Tempat-tempat Suci - kaasup photo tour
- Dome of the Rock AutoCAD reléase 14, CAD drawing, 1995
- Dome of the Rock Patempatan dina Bibel
- Dome of the Rock Gambar-gambar interior
- Dome of the Rock Situs-situs suci
- Dome of the Rock ti portal foto Al-Quds


text:
Éléktrokimia
Éléktrokimia mangrupakeun cabang kimia nu ngulik réaksi nu lumangsung antara konduktor éléktronik (éléktroda nu dijieun tina logam atawa semikonduktor, kaasup grafit) jeung konduktor ionik (éléktrolit).
Mun hiji réaksi kimia disababkeun ku voltase ti luar, atawa mun voltase disababkeun ku réaksi kimia, sakumaha lumangsung dina batré, mangka disebutna réaksi éléktrokimia. Sacara umum, éléktrokimia patali jeung kaayaan misahna réaksi oksidasi jeung réduksi. Transfer muatan anu langsung ti hiji molekul ka molekul lianna teu kaasup dina jejer éléktrokimia.
Dasar[édit | édit sumber]
Réaksi rédoks[édit | édit sumber]
Prosés éléktrokimia mangrupakeun réaksi rédoks nu énérgina dihasilkeun ku réaksi dadakan nu ngahasilkeun listrik. Kitu ogé sabalikna, aliran listrik ngadorong ayana réaksi kimia.
Oksidasi jeung réduksi[édit | édit sumber]
Unsur-unsur nu aub dina hiji réaksi éléktrokimia dicirikeun ku jumlah éléktron nu dipimilikna. Kaayaan oksidasi hiji ion nunjukkeun jumlah éléktron nu geus ditampa atawa disumbangkeunana dibandingkeun jeung kaayaan nétralna (nu ditangtukeun mibanda kaayaan oksidasi 0). Mun hiji atom atawa ion nyumbang hiji éléktron dina hiji réaksi, mangka kaayaan oksidasina ngaronjat, sedengkeun mun nampa éléktron, kaayaan oksidasina nurun.
Pikeun conto, dina réaksi natrium jeung klorin, natrium nyumbang hiji éléktron sahingga jadi boga kaayaan oksidasi +1, sedengkeun klorin, nu nampa éléktron ti natrium, kaayaan oksidasina jadi −1. Tanda kaayaan oksidasi (positip/négatip) patali jeung ajén muatan éléktronik ionna. Daya tarik ion natrium jeung klorin nu béda muatanana mangrupakeun alesan pangna éta dua ion ngabentuk beungkeut ionik.
Leungitna éléktron ti hiji zat disebut oksidasi, sedengkeun ditampana éléktron disebut réduksi. Zat nu kaleungitan éléktron katelah ogé agén réduksi atawa réduktan, sedengkeun zat nu nampa éléktronna katelah agén oksidasi atawa oksidan. Agén oksidasi salawasna diréduksi, sedengkeun agén réduksi salawasna dioksidasi.
Nampa oksigén, kaleungitan hidrogén, jeung ngaronjatna bilangan oksidasi ogé dianggap oksidasi, kitu ogé sabalikna.
Sumber rujukan[édit | édit sumber]
- Electrochemistry, Wikipédia édisi basa Inggris (17 Juli 2006)
Tumbu kaluar[édit | édit sumber]
- The Electrochemical Society
- International Society of Electrochemistry (ISE)
- Electrochemistry Encyclopedia at Case Western Reserve University
- Electrochemistry Dictionary at Case Western Reserve University (ukuran ~ 388 KB)
- Experiments in Electrochemistry at Fun Science
- Potentiodynamic Electrochemical Impedance Spectroscopy
- Nanoelectrode.com Warta jeung artikel panalungtikan nu patali jeung nanoéléktrokimia


text:
Eka Gandara Wk
"Kamari mah meunang kareuwas nu lain lumayan, tapi sanajan kitu kareuwas teh ditungtungan ku kareueus nu leuwih ti leuwih." cek nu saurang."Teu ngarti uing mah piraku kareuwas ditungtungan ku kareueus. Na aya kajadian naon kitu ?" cek baturna. " Enya kamari, tilu poe katukang, bapa uing meulahan suluh. Sigana mah bakating ku geus cape teuing, kampak nu diheumbatkeunna teh ngagiwar keuna kana suku bapa uing...!" baturna milu reuwas " Aduh, kumaha atuh bapa ilaing...!" si Edu, neruskeun caritana : " Nya... gudawang bari getih mancawura. Tah, numatak reuwas pisan teh warna getih bapa uing mah hideung meles. Henteu beureum kawas nu sejen.....! Ngan cek aki uing teh teu kudu reuwas, eta teh nyirikeun yen bapa uing mah estu PAPUA sajati." Ari celengkeung teh Ibo : " Eta mah teu sabaraha ! Bapa uing mah komo leuwih aheng.....! Kamari, enya kamari pisan bapa uing ragrag tina tangkal kalapa !" batur-baturna ngarenjag reuwaseun : " Euleuh, kumaha atuh.....bapa ilaing teu kunanaon ?" si Ibo ngajawab : "Belegug maraneh mah, ragrag tina tangkal kalapa tea.....suku jeung leungeunna parotong.....!" nu sejen nyalengir linueun. " Ngan aya nu aneh jeung aheng, iwal ti getih tulang bapa uing mah meles pisan hideungna teh." batur baturna molohok : " Kutan, hideung katulang-tulangna bapa ilaing mah !" irung si Ibo kembung pinuh ku kareueus : "Enya, numatak moal aya PAPUA nu leuwih SAJATI batan bapa uing !" Batur baturna unggut-unggutan ngaheueuhkeun. Ngan aya saurang nu titadi teu lemek teu nyerek, gawena molohok bangun nu bingung. "Ari maneh kunaon titadi molohok wae, siga siga nu keur aya kabingung?" cek baturna. Memeh ngajawab nu ditanya ngarenghap heula, pok nyarita : "Enya puguh oge, uing teh keur aya kabingung, bingung mikiran kajadian peuting tadi.....!" " Kutan, na aya kajadian naon kitu ?" cek babaturanna rampak. " Peuting teh biasa we uing keur maca, keur ngapalkeun, bapa uing ngaliwat bari hitut. Da eta mah ari Dut hitut, ari reup teh poek


text:
BABASAN Babasan hulu peutieun ngandung harti sirahna leutik henteu sabanding jeung awakna.
Eta babasang ngagambarkeun kaayaan awak hiji jalma. Babasan bengkok tikoro ngandung jarti teu kabagean kadaharan atawa hal anu ngeunah, lantaran telat dating atawa beakeun. Matok : angger, tetep, teu bisa dirobah deui Pananggeuhan : tempat nanggeuh, anu diandelkeun Panonoban : tempat cicing, pamatuhan sasatoan Tela : taneuh Beulah waktu katiga lila Seni ulin kabongan teh saleresna mah mangrupi kolaborasi tina kasenian tarebang, penca sareng nadom, eta tilu jenis kasenian teh salami ieu hirup di urang, utamana mah di pasantren pasantren. KALIMAH LANGSUNG JEUNG KALIMAH TEU LANGSUNG Kalimah langsung nyaeta kalimah anu dikedalkeun langsung ku panyaturna ka nu diajak nyarita. Kalimah teu langsung mah nyaeta kalimah anu henteu dikedalkeun langsung ku panyaturna, tapi dikedalkeun kunu sejen. Anu matak sipatna oge naratif, nyaeta nyaritakeun. Enas-enasna : pokona, intina Kaolahan : pasakan, kadaharan keur deungeun sangu Kolaborasi : adu manis Ngaguluyur : lancer teu rundag randeg Nyoko : nyindekel Panyatur : anu nyarita Bongborosan : dangdaunan anu bisa didahar Cileureun : malaweung Dayeuh : kota Geheng : tutung Katiruk : katojos nepi ka parat Kokolot begog : budak anu nyarita kawas kolot dina harti kurang hade Lawang saketeng : panto gerbang Rungkun : tutuwwuhan ani tingrunggunuk Ruruhit : seuseukeut
nyaeta kalimah ngantet satata jeung kalimah ngantet seler sumeler. 2. ambrug. sadarajat Silalatu : 1 ruhak barang nu harampang tina durukan. kacekel Katiruk : katiir Runtag : runtuh. Bongborosan : anak atawa seler tutuwuhan sabangsa koneng. nyaeta drama anu lalakona ngan saukur bisa didengekeun. lamun nu rek dijieuna simping rasa cikur. terah Mikawanoh naskah drama Hidep tangtu kungsi lalajo drama. lemesna tina huis Sirung : petetan. rundayan Nulis pedaran Nyieun simping Simping teh kadaharan has purwakarta. upama ditilik tina kalimah anu digunakeunana. Kalimah ngantet Dina basa sunda. cabe pikeun simping rasa cabe atawa lada. drama gegedena ngagunakeun kalimah langsung nyaeta kalimah anu dikedalkeun ku palaku. tarigu. mancarkeun cahaya beureum
. maksudna pikeun dipintonkeun. nya eta tenpat meuleum kenteng. boh anu dipagelarkeun di luhur panggung boh anu dipintonkeun dina televisi.Silalatu : 1. laja. jsb Kacangkung : kapimilik. Bahan keur nyieun simping teh aya aci. Bungbuna anu baku mah uyah. Rupana baruleud. jeung cipati. Aroma : seuseungitan nu tangtu Burahay : ruhay. ruhak barang anu harampang tina durukan atawa tin u kahuruan nu ngapung kabawa angina 2. Kenteng teh bahana tina taneuh. aroma nangka pikeun simping rasa nangka. Aya oge anu disebut drama radio. Karangan drama teh boga rupa rupa cara. Dina drama anu palakuna leuwih ti saurang. kiju pikeun simping rasa kiju. leuwih ipis jeung leuwih leutik ti CD. turunan. kalimah ngantet teh aya dua. burak Satata : satahap. aripis. Nyieun kentengloba lio. Tapi henteu sambarang taneuh alus dipake nyieun kenteng. lemesna tina huis Teureuh : terah . Ditambahan ku cikur. pijadieun dahan Teureuh : turunan. Drama teh nyaeta carita atawa lalakon anu diwujudkeun dina wangun paguneman. Anu alus mah taneuh anu radacepel saperti taneuh sawah. karebut.
nyaeta paribasa anu eusina netelakeun naon naon anu ku urang kudu dilakonan sasrta mangrupa nasehat atawa piwuruk Conto : ari diarah supana. padesaan Sajirangan : sarintakan. nyaeta paribasa anu eusina panyaram sangkan ulah migawe pagawean anu matak rugi. boh keur diri sorangan boh keur batur 4. kudu dijaga catangna. sakali migawe tina sababaraha kali pagawean Musikalisasi puisi Musikalisasi puisi teh nyaeta nembangkeun atawa ngawihkeun puisi. Paribasa 1. nyaeta paribasa anu eusina nasehat atawa pituah Conto : ulah gindi pikir belang bayah. anu biasana dibaca digalantangkeun jadi rumpaka lagu anu dihaluangkeun Yen musikalisasi puisi teh beda jeung maca puisi atawa sajak anu dipirig ku tatabeuhan atawa lalaguan.
. Maksudna : lamun aya barang anu diala hasilna kudu dipiara enya enya 3. Musikalisasi puisi mah ngarobah puisi atawa sajak jadi rumpaka lagu. Paribasa wawaran luang. dipiceun teu kapilih Diculkeun : diantep teu dipirosea Pasisian : pilemburan. maksudna : ulah boga hate goreng jeung goreng sangka. paribasa panyaram lampah salah.Diapkir : disingkirkeun. paribasa pangjurung laku hade. Musikalisasi bisa disebutkeun oge ngarobah puisi. paribasa pepeling. nyaeta paribasa anu eusina ngebrehkeun pangalaman anu geus lumrah di masarakat babandingan pikeun laku lampah urang Conto : Ayakan mah tara meunang kancra. ditambangkeun atawa dikawihkeun. maksudna : usaha anu modalna leutik mah moal meunang kauntungan anu gede 2.


text:
Isuk-isuk sakadang kuya moyan di sisi leuwi. Keur kitu torojol sobatna nya éta Sakadang Monyét.
“Sakadang Kuya!” Sakadang Monyét ngageroan.
“Kuk!” Témbal Sakadang Kuya.
“Sakadang Kuya!”
“Kuk!”
Sakadang Monyét nyampeurkeun ka Sakadang Kuya.
“Keur naon Sakadang Kuya?”
“Ah keur kieu wé, keur moyan.”
“Ti batan cicing kitu mah mending ngala cabé, yu!”
“Di mana?”
“Di kebon Patani, mangka cabéna geus bareureum.”
“Embung, ah. Sakadang monyét mah sok gandéng.”
“Moal, moal gandéng ayeuna mah.”
“Nyaan moal gandéng?”
“Moal, nyaan moal gandéng.”
“Hayu atuh ari moal gandéng mah.”
Bring atuh Sakadang Monyét jeung Sakadang Kuya téh indit ka kebon patani. Barang tepi ka kebon, katémbong cabé pelak patani geus arasak mani bareureum euceuy. Sup duanana ka kebon. Sakadang Kuya moncor kana pager, ari Sakadang Monyét ngaluncatan pager. Terus baé ngaralaan cabé, didalahar di dinya kénéh.
Sakadang Kuya mani seuhah-seuhah baé ladaeun. Kitu deui sakadang monyét. Keur kitu, ana gorowok téh Sakadang Monyét ngagorowok.
“Seuhah lata-lata!” Maksudna mah “seuhah lada-lada”.
“Ssst, Sakadang Monyét, ulah gandéng atuh!”
Sakadang Monyét henteu ngawaro.
“Seuhah lata-lata!”
“Sakadang Monyét! Bisi kadéngéeun ku Bapa Tani.”
Tapi Sakadang Monyét api-api teu ngadéngé. Gorowok deui baé.
“Seuhah lata-lata!”
Kahariwang Sakadang Kuya kabuktian. Sora Sakadang Monyét anu tarik kadéngéeun ku Bapa Tani ti imahna, anu teu jauh ti kebonna. Bapa Tani gura-giru lumpat ka kebon. Barang nepi ka kebon, katémbong aya monyét jeung kuya keur ngaweswes bari seuhah ngadaharan cabé.
“Beunang siah nu sok malingan cabé téh!” Bapa Tani ngagorowok bari lumpat muru ka nu keur ngahakanan cabé.
Ngadéngé aya nu ngagebah, gajleng baé Sakadang Monyét ngejat, térékél kana tangkal kai.
“Sakadang Monyét, dagoan!” Sakadang Kuya ngagorowok ménta tulung. Tapi Sakadang Monyét teu maliré, teu ngalieuk-ngalieuk acan, terus lumpat gagalacangan dina tangkal kai. Ari Sakadang Kuya, puguh da teu bisa lumpat, leumpang ngadédod baé. Kerewek baé ditéwak ku Bapa Tani.
“Beunang ayeuna mah nu sok malingan cabé aing téh. Ku aing dipeuncit!” Ceuk Bapa Tani.
Kuya dibawa ka imahna, tuluy dikurungan ku kurung hayam. Angkanan Pa Tani, isukan kuya rék dipeuncit.
Peutingna, sakadang Monyét rerencepan ngadeukeutan Sakadang Kuya, nu keur cendekul dina jero kurung.
“Ssst, Sakadang Kuya, keur naon?” Sakadang Monyét nanya.
“Éh, geuning Sakadang Monyét, Puguh kuring téh keur ngararasakeun kabungah.”
“Kabungah naon Sakadang Kuya?”
“Nya éta, kuring téh rék dikawinkeun ka anak Bapa Tani.”
“Dikawinkeun ka anak Bapa Tani?”
“Enya.”
”Nu bener Sakadang Kuya?”
“Piraku atuh kuring ngabohong ka sobat.”
“Ngadéngé omongan Sakadang Kuya kitu, Sakadang Monyét ngahuleng sajongjongan.
“Kieu, Sakadang Kuya, kumaha lamun urang tukeur tempat?” ceuk Sakadang Monyét.
“Tukeur tempat kumaha?”
“Enya tukeur tempat. Sakadang kuya kaluar, kajeun kuring atuh cicing di jero kurung.”
“Ah, embung.”
“Kuring mah karunya wé ka Sakadang Kuya, sapeupeuting dikurungan.”
“Atuh meureun moal jadi dikawinkeun ka anak Bapa Tani téh.”
Sakadang monyet keukeuh maksa, supaya tukeur tempat. Antukna sakadang kuya téh éléh déét.
“Heug baé tukeur tempat, tapi aya saratna,” ceuk Sakadang Kuya.
“Naon saratna?”
“Saratna mah gampang. Saméméh anjeun asup kana kurung, kuring kudu di alungkeun heula ka leuwi.”
“Enya, énténg atuh kitu mah.”
Heunteu talangké, Sakadang Monyét ngaluarkeun Sakadang Kuya tina kurung hayam, tuluy dibawa kasisi leuwi. Lung baé Sakadang Kuya téh dialungkeun ka leuwi. Sakadang Monyét buru-buru balik deui ka imah Bapa Tani. Sup baé ngurungan manéh ku kurung hayam. Ngadedempés ngadago-dago beurang, hayang geura buru-buru dikawinkeun ka anak Bapa Tani.
Kocapkeun isukna.
“Manéhna, ka mana bedog téh? Urang asah,” ceuk Bapa Tani ka pamajikanana.
“Rék naon Bapana isuk-isuk geus ngasah bedog?”
“Itu urang meuncit kuya di pipir.”
Paguneman Bapa Tani jeung pamajikanana téh kadéngéeun ku Sakadang Monyét. Manéhna ngagebeg. Lakadalah, geuning aing téh rék dipeuncit, lain rék dikawinkeun jeung anak Bapa Tani. Rék kabur, geus kagok. Kaburu aya anak Bapa Tani nyampeurkeun. Gancang baé atuh Sakadang Monyét téh papaéhan, ngabugigag kawas bangké.
Barang srog ka dinya, anak Bapa Tani gegeroan ka bapana.
“Bapa! Bapa!”
“Aya naon, Nyai?”
“Ieu geuning nu dina kurung téh lain kuya.”
“Naon Nyai?”
“Monyét, jeung siga nu geus paéh deuih!”
Bapa Tani nu keur ngasah bedog cengkat, tuluy nyampeurkeun ka anakna. Enya baé geuning dina kurung téh aya monyét ngabugigag, lain kuya nu kamari. Kurung dibukakeun, monyét dialak-ilik.
“Naha bet jadi monyét? Jeung paéh deuih.”
“Enya, éta mani geus jeger kitu,” ceuk pamajikanana mairan.
Monyét téh dicokot ku Bapa Tani, lung baé dialungkeun jauh pisan. Barang gubrag kana taneuh, koréjat monyét téh hudang, berebet lumpat, kalacat baé naék kana tangkal kai.
Source : http://bujanggamanik.wordpress.com


text:
Néptunus
Neptunus nyaéta planét panglaérna (kadalapan) lamun dilanglang ti Panonpoé.[1] Néptunus ngabogaan jarak rata-rata jeung Panonpoé sagedé 4.450 juta km.[1] Neptunus ngabogaan diameter ngahontal 49.530 km sarta ngabogaan massa 17,2 massa Bumi.[1] Période rotasi ieu planét nyaéta 16,1 jam, sedengkeun période révolusi nyaéta 164,8 warsih.[1] Wangun planét ieu jiga jeung bulan kalayan permukaan aya lapisan ipis silikat.[1] Komposisi nu nyusun planét ieu téh beusi sarta unsur beurat séjénna.[1] Planét Néptunus miboga 8 satelit, di antarana Triton, Proteus, Nereid, sarta Larissa.[1] Sarua kawas planét gedé séjénna di Surya Mandala, Néptunus ogé ngabogaan lélépén.[2] Lélépén debu ipis anu mengitari planét ieu kapanggih taun1989 ku Voyager 2.[2] Néptunus dinamai nurutkeun ngaran déwa sagara Roma baraya ti Pluto sarta Jupiter, kapanggih dina tanggal 23 Séptember 1846 ti prediksi matematik lain ti hasil observasi.[2] Minangka planét panglaérna anu ogé ngabogaan lélépén, lélépén di Néptunus jiga jeung lélépén Jupiter ampir teu kasampak lamun dibandingkeun lélépén Saturnus atawa Uranus. Nepi ka ayeuna dipikanyaho aya 5 lélépén anu geus terdeteksi sarta dipikanyaho data-datana di Néptunus nyaéta ti anu pangdeukeutna nyaéta lélépén Galle, Leverrier, Lassell, Arago sarta Adams.[2] Hiji lélépén lemah séjénna anu tacan dipikanyaho ngaranna motong orbit bulan Néptunus nyaéta Galatea.[2] Sajaba Galatea, aya 3 satelit Néptunus séjénna anu ogé mengorbit di wewengkon lélépén nyaéta Naiad, Thalassa sarta Despina.[2] Lélépén di Néptunus mimiti dipikanyaho di mana ayana dina taun1846 waktu William Lasell nu nimukeun Triton mikir manéhna geus nempo busur lélépén ngalingkung Néptunus.[2] taun1968, ngaliwatan okultasi béntang pikeun munggaran lélépén Néptunus junun dideteksi tapi masih tacan kanyahoan yén éta hiji lélépén.[2]


text:
Bodas
Bodas atawa putih nyaéta pawujudan ayana sakabéh warna dasar dina kaayaan maksimum kalawan proporsi sarua kuatna. Sabenerna bodas, bareng jeung hideung sarta kulawu, henteu bisa disebutkeun minangka warna.
Fungsi[édit | édit sumber]
Bodas geus ditarima sacara umum minangka standar warna keretas dina pakakas tulis. Alatan éta bodas dipaké ku juru citak pikeun nangtukeun widang anu henteu kakeunaan mangsi.
Dina nyieun karya seni rupa, seniman biasana nyampur bodas jeung warna séjén pikeun ngahasilkeun warna-warna anu disebut warna pastél. Sajaba ti éta dina pamakéan pastél atawa akrilik, bodas anu ditimpahkeun sacara kuat dina luhureun warna anu geus garing baris ngahasilkeun éfék ngagencalngna cahaya.
Pangaruh[édit | édit sumber]
Pamakéan cét bodas dina interior ngahasilkeun gambaran nu lega. Alatan sipatna anu caang, mangka cét bodas sakapeung disingkahan alatan gampang kakotoran ku warna séjén.
Sacara psikologis, pangaruh bodas bisa rupa-rupa. Hal ieu dipangaruhan utamana ku kabudayaan satempat. Contona di Éropah bodas dianggap minangka hiji hal anu nenangkeun, tiis, sarta langgeng alatan pakait jeung warna salju. Samentara di Indonésia, bodas bisa mecenghulkeun gambaran pikasieuneun alatan pakait jeung lawon kafan.


text:
Hegemoni Basa Indonesia kana Basa Sunda
Ping 21 Pébruari mangrupa hiji moméntum anu geus ditetepkeun ku UNESCO dina konférénsi taun 1999 anu ngarékoméndasikeun ka masarakat di sakuliah dunya pikeun ngamumulé Basa Indung Internasional. Geus sapuluh taun Basa Indung Internasional dipiéling ku masarakat nu aya di dunya, tapi waktu anu sakitu lilana can pati méré bukti anu konkrit ngeunaan pamakéan basa indung di tiap wewengkon nu aya di sakuliah dunya.
Data tina hasil panalungtikan di dunya nyebutkeun yén basa indung di dunya aya kana 7000 basa anu kabagi di lima benua, nya éta Amerika, Eropah, Asia, Afrika, jeung Australia. Tapi nu jadi permasalahan nya éta hampir 200 basa indung tiap tauna nu aya di sakuliah dunya ngalaman katumpuran. Basa Sunda-basa indung nu aya di wewengkon Jawa Barat mangrupa basa indung kadua panglobana nu makéna di Indonesia, tapi sok sanajan kitu teu jadi patokan yén basa Sunda moal ngalaman katumpuran. Kiwari masararakat Jawa Barat-Urang Sunda geus teu pati loba anu nyarita basa Sunda. Hal ieu disebabkeun ku ayana rasa inferior (ngarasa rendah diri) lamun nyarita basa Sunda, padahal lamun urang mikir sacara dewasa ngjaga atawa ngamumulé basa Sunda sarua jeung ngajaga atawa ngamumulé budayana sorangan. Rasa inferior éta sabenerna disebabkeun ku ayana hegemoni (dominasi) basa Indonesia kana basa indung di tiap wewengkon. Lamun urang nilik kana fungsi basa Indonesia nya éta “Basa Indonesia sebagai alat pemersatu bangsa” tangtuna alus pisan pikeun ngajaga persatuan jeung kesatuan. Tapi hiji hal nu perlu diinget ku ayana fungsi éta ulah nepi ka bas Indonesia ngagesér posisi basa Sunda salaku basa indung nu aya di wewengkon Jawa Barat.
Lamun ninggali kana landasan-landasan hukum ngeunaan kabahasaan, nagara Indonesia geus netepkeun dina UUD Pasal 32 Ayat 2, anu eusina “Negara menghormati dan memelihara bahasa daerah sebagai kekayaan budaya nasional” tapi bukti anu karasakeun masih kénéh minim, sebut baé can aya réalisasi konkrit. Di Jawa Barat taun 2003 Gubernur ngaluarkeun keputusan daerah (Perda) Jabar No. 5 jeung 6 anu eusina pikeun ngajaga jeung ngarikasa basa, séni jeung aksara. Di taun 2006 Gubernur Jawa Barat ngaluarkeun putusan yén Basa Sunda dijadikeun mata pangajaran mulok wajib di sakabeh jenjang pendidikan (mimiti SD nepi SMA) ieu mangrupa hiji bukti konkrit kasariusan pamarentah daérah dina ngaréalisasikeun Perda No. 5 jeung 6. Ku kituna ayeuna mah tinggal sakola-sakola anu aya di Jawa Barat ngarojong kana putusan Gubernur Jabar ku cara ngawajibkeun basa Sunda salaku mulok wajib di tiap sakola.
Sikep urang salaku generasi ngora –masarakat Jawa barat geus samistina ngarojong kana rekomendasi UNESCO taun 1999, UUD pasal 32 Ayat 2, jeung Perda Jabar No. 5 jeung 6 ngeunaan basa, seni jeung aksara. Hiji hal anu paling penting anu kudu dijauhan ku masarakat Sunda hususna, yén urang téh ulah ngarasa rendah diri (Inferior) nyarita basa Sunda tapi tunjukeun yurang reueus (bangga) dina nyarita basa Sunda. Euweuh istilah hégémoni (dominasi) bas Indonesia kana basa Indung urang-basa Sunda.
ÉROTISME DINA GOYANG DANGDUT[1]
Ku: Dadang Nasuha[2]
- Kasang Tukang
Séni tari mangrupa séni ngolah awak ku cara ngagerakeun sabagian atawa sakabéh anggota awak sangkan kacipta kaserasia, kasalarasan, jeung kasaimbangan nepi ngawujudna kaendahan (éstétik). Séni tari (goyang) sabenerna salah sahiji kesénian anu kacida loba macemna di indonesia sorangan. Saperti tari jaipong, tari salman, tari piring, tari merak, jsté. Namung sairing kamekaran jaman geus loba modifikasi-modifikasi dina tari éta sorangan.. Di jaman kiwari, hususna di sunda dikenal tari has sunda nya éta tari jaipong. Tari jaipong mangrupa tarian anu merlukeun katerampilan anu lumayan hésé, sabab dina tari jaipong hampir sakabéh anggota awak milu gerak, timimiti hulu, beuheung, leungeun, awak, nepikeun ka suku. Ku kituna teu loba jalma anu bisaeun tari jaipong. Terus iwal ti tari jaipong kiwari aya tarian-tarian anu bisa diasupkeun kana kritéria ngarusak moral bangsa, nya éta tari atawa goyang dangdut. Urang apal yén nu ngarana lagu dangdut baheula béda pisan jeung lagu dangdut kiwari, lamun baheula mah dina lagu dangdut téh anu diutamakeunana nya éta sorana, tapi justru jaman kiwari béda pisan jeung jaman baheula, lagu dangdut ayeuna mah leuwih nonjolkeun goyangan ti batan kualitas sora. Dina taun 2000 negri Indonesia sempat dihebohkeun ku munculna “goyang ngebor” ti penyanyi pasuruan Inul Daratista, sabenerna éta mangrupa hiji kasus anu bisa dikategorikeun kana penyimpangan dina éstétika.
- Pornografi jeung Rélatifisme Bebeneran
Aya anu unik dina sawala di DPR ngeunaan pengesahan Rancangan Undang-Undang Antipornografi jeung Pornoaksi (RUUAPP) antara dua kubu kumaha tanggapanana kana masalah pornografi jeung pornoaksi sorangan, Kubu kahiji nya éta Rhoma Irama jeung Elvi Sukaesih spk (anu ngawakilan antipornografi tayangan goyang dangdut di TV), sedengkeun kubu kadua diwakilan ku Inul Daratista jeung Anisa Bahar spk (anu dianggap lamun nyanyi sok nampilkeun goyang anu ngandung unsure erotisme ). Tangtuna waé, forum ieu ngajadikeun ajang saling tunjuk saha anu salah jeung saha anu bener. Pihak pedangdut anu hiji nuduh ka pedangdut sejenna yén geus ngalakukeun pornografi jeung pornoaksi dina goyangana.
- Analisis Kasus
Tina kasus ieu bisa katempo yén masing-masing jalma ngabogaan sawangan anu béda ngeunaan naon anu disebut pornografi jeung pornoaksi. Sawangana ieu aya anu didasarkeun kana sababaraha tilikan, aya anu nilik dumasar kana agama, moral, adat katimuran, jeung aya oge anu nilik tina aspek séni. Masarakat umumna nganggep yén goyang “ngebor” Inul jeung goyang “patah-patah” Anisa Bahar kaasup kana goyangan anu ngandung unsure erotisme. Anapon aya sababarah jalma anu nyebutkeun yén goyang ngebor jeung patah-patah henteu kaasup kana pornografi jeung pornoaksi kulantaran ditilikna tina sudut pandang séni. Malihan, aya oge anu nempo goyang ngebor jeung goyang patah-éta mangrupa hiji gerakan olahraga anu teu bisa dilakukeun ku loba jalma.
Naha jalma anun nyawang kamandangna tina tilikan agama jeung moral salah? Tangtuna waé, henteu. Éta mangrupa hak maranehna rék mandang kumaha oge kana éta goyangan téh. Naming tangtuna oge maranehna boga kawajiban pikeun ngahormatan sawangan ti nu liana. Moal bisa maksakeun yén sawangan pihak nu hiji pang benerna ti batan sawangan nu séjénna.
Lamun kitu mana diantara sawangan anu paling bener? Tangtuna ogé bakal hésé ngajawab patalékan mana anu pang benerna, tapi anu pasti mah bakal lumaku waleran rélatifisme bebeneran, dina hartian lain euweuh bebeneran. Bebeneran éta tangtu aya, tapi bener numut kritériana sewing-sewang. Moal aya bebeneran anu sifatna mutlak, tapi nu aya myng saukur bebeneran anu nisbi, sabab bebeneran éta sorangan kaiket ku dua hal. Nu kahiji, nya éta sistem-sistem kuasa (sistem of power) anu ngahasilkeun jeung mertahankeun (produce and sustain of truth). Kadua, éfék-éfék kuasa (éfféct of power) anu dipangaruhanana jeung anu ngaluaskeunana (induce and extend of truth). Hal saperti kieu anu disebut “rézim” bebeneran (a regime of truth) (Foucault, 1980: 133).
Agama jeung moral ogé lumaku hukum rélatifisme bebeneran. Lamun jalma ngadasarkeun sawanganana kana agama jeung moral, agama jeung morala anu mana. Sabab, agama jeung moral mangrupa hiji teks anu ngabogaan interprétasi anu béda-béda (polyinterprétable). Kusabab interprétasina béda-béda ku kituna bebenerana oge béda-béda, moal aya bebeneran anu singular, tapi nu aya bebeneran plural.
Ajén-ajén anu pang luhurna atawa bebeneran éta asalna tina épisteme, nya éta sakabéh pola pikir ku sistem wacana anu digunakeun. Jadi bebeneran éta kajalin sacara intrinsik dina rélasi antara wacana anu digunkeun pikeun nungkap bebneran, sistem kakawasaan anu lumaku jeung kalungguhan subjék-subjék anu pakait. Ku kituna tangtukeun heula batesan-batesan pornografi jeung pornoaksi sewang-sewangna.
Masalah ieu bisa diteangan titik temuna, namung neangan titik temu tina sababaraha sawangan anu béda tangtuna geus teu ngahargaan deui kana perbédaan éta sorangan, dina hartian geus nyimpang ti démokrasi. Kuduna sawangan-sawangan éta diantep nepi mekar di masarakat salila teu nimbulkeun anarkis jeung disintegrasi bangsa. Tangtuna waé anu dimaksud di dieu nya éta perbédaan anu wadahan ku sumanget toleransi jeung mekarkeun budaya damé.
- Sawangan Umum
Numutkeun simkuring saacan pamaréntah ngesahkeun UUAPP perlu dijieun heula batesan-batesan jeung kritéria ngeunaan pornograpi jeung pornoaksi éta sorangan. Sabab tanpa ayana batesan jeung kritéria anu jelas ngeunaan pornografi jeung pornoaksi tangtuna bakal hésé nangtukeun mana anu kaasup pornografi jeung mana anu henteu.
Ku kituna bébaskeun jalma ngabogaan batesan jeung kritéria pornografi jeung pornoaksi sewang-sewangan. Jalma-jalma anu nilik tina sudut pandang agama tangtuna geus boga batesan anu jelas yén awéwé dina islam, misalna. “Diwajibkeun maranéhanana nutup aurat, iwal ti beunget jeung kadua dampal leungeun” (QS Al-Ahzab: 59).
Lamun para panganut agama jeung moralis megang teguh kana prinsif-prinsif jeung ajarana, tangtuna waé moal aya deui anu nongton goyangan-goyangan anu ngandung unsure érotisme, pornografi jeung pornoaksi bakal paéh ku soranganana.
Salaku generasi ngora tangtuna urang embung moral-moral jeung ahlak generasi urang ka kotoran ku hal-hal samacem kitu. Mulai di diri urang, hindaran hal-hal anu bisa ngarusak kana moral jeung ahlak urang, misalna waé saperti anu geus dipédar diluhur nya éta pagelaran asli atawa tayangan TV anu nampilkeun goyangan anu ngandung unsur érotisme. Lain éta hungkul sabenerna anu ku urang kudu dihindaran, tapi sakabéh hal anu sifatna ngarusak moral jeung ahlak manusa.
[1] Diajengken pikeun nyumponan salasahiji pancén mata kuliah éstétika
[2] Mahasiswa jurusan pendidikan bahasa daerah FPBS-UPI Semester 3
Eksotisme Kota Kembang Jaman Baheula
Ku: Dadang Nasuha
Ngarasakeun kaéndahan kota kembang (Bandung) mangrupa hiji hal anu paling dipikareseup ku masarakat Bandung umumna. Naék sapeda kumbang ditengah-tengah kebon téh bari diusapan ku angin nu ngahiliwir kana jero dada mangrupa pangalaman anu kalintang mahalna. Dikenca jeung katuhu mata urang dimanjakeun ku hejona kebon enteh. Éta mangrupa salasahiji conto leutik tina kaeksotismeuan kota kembang, kota Bandung salian miboga pamandangan anu éndah, ogé miboga sajarah anu luar biasana beungharna. Sebut waé jalan Braga anu baheulana mah disebut “The Most Fashionable Street in The East Indies”. Dijalan Braga aya sababaraha wangunan sajarah anu kawilang penting pikeun bangsa Indonesia, saperti Gedung Merdeka jeung Museum Asia-Afrika (1895; tempat lumangsungna konferensi Asia-Afrika), Alun-alun (1810; taman nu pangkahijina di kota kembang), Masjid agung, Rumah Pendopo (1810; awalna salaku kantor The Founding Father of Bandung).
Wangunan jeung tempat nu diluhur disebutkeun mangrupa hiji bukti yén kota Bandung hiji kota anu kawilang maju dibandingkeun jeung kota-kota séjénna nu aya di Indonesia. Tapi dilain sisi wangunan-wangunan nu aya di kota kembang mangrupa paninggalan para panjajah nu datang ka kota kembang, memang teu bisa disumputkeun yén kota Bandung salah sahiji kota anu kaya rempah-rempah (samara).
Tapi kiwari Bandung geus kaleungitan identitas diri, anu tadina boga sababaraha gelar timimiti kota kembang, varis van java, jeung sebutan lianna. Hal étadipangaruhan ku kasadaran manusa anu geus teu paduli kana paninggalan luluhurna. Kiwari loba wangunan anu miboga arsitek kuno (arsitek walanda) anu geus kalandih ku gedong-gedong modern. Namung sok sanajan kitu aya tarékah pamarentah dina ngajaga jeung ngalestarikeun paninggalan luluhurna, contona waé jalan Braga ayuna geus dimodifikasi deui sangkan bisa sarua jeung jaman baheula.
Sok sanajan loba wangunan anu ngandung sajarah geus muali laleungitan, tapi Bandung tetep jadi pilihan dina ngeusi waktu liburan.


text:
Komunikasi
Komunikasi nyaéta proses tina parobahan inpormasi umumna ngaliwatan sistim tina simbol nu geus umum. "Elmu Komunikasi" nyaéta élmu akademik nu ngajarkeun ngeunaan komunikasi.
Komunikasi nyaéta proses anu ngamungkinkeun mahluk hirup pikeun silih tukeur informasi ku cara maké sababaraha metoda. Komunikasi nyaratkeun yén sakabéh pihak anu ngalakukeun komunikasi mikawanoh basa anu dipaké bareng dina éta komunikasi.
Silih tukeur informasi merlukeun feedback atawa eupanbalik. Sanajan kitu, kecap komunikasi ogé digunakeun dina konteks anu ngan merlukeun saeutik eupanbalik atawa henteu merlukeun eupanbalik samasakali saperti siaran, ogé dina konteks di mana eupanbalik katunda lantaran pangirim atawa panarima ngagunakeun metoda, teknoloji, waktu jeung alat uepanbalik anu beda.
Aya cara komunikasi anu bisa didenge saperti ucapan, nyanyian jeung wirahma sora. Aya deui cara komunikasi tanpa ucapan tapi maké cara fisik anu katelah nonverbal saperti basa awak, basa isarat, paralanguage, cabakan, hubungan mata, atawa panggunaan tulisan.
Definisi komunikasi rupa-rupa pisan. Sabagian jelema nganggap yén sato bisa ngalakukeun komunikasi jeung baturna persis saperti manusa, sarta sabagian deui jelema ngadefinisikeun komunikasi leuwih heureut, ngan ngawengku manusa katut parameter-parameter interaksi simbulna.
Sanajan kitu, komunikasi biasana digambarkeun ku sababaraha dimensi utama:
- Eusi atawa informasi (naon jinis anu dikomunikasikeun)
- Sumber/Pamancar/Pangirim/Encoder (saha nu ngirim)
- Wangunan (naon wangunannana)
- Channel (naon mediyeum anu diliwatan)
- Tujuan/Panarima/Sasaran/Decoder (saha anu dikirim)
- Tujuan/Aspek pragmatic (naon jinis hasilna)
Komunikasi di antarana kaasup tindakan-tindakan pikeun mere pangaweruh jeung pangalaman, mere nasehat jeung parentah, sarta pertanyaan. Tindakan-tindakan ieu bisa ngawujud dina rupa-rupa wangunan. Wangunanna gumantung kana kamampuhan kolompok anu ngalakukeun komunikasi. Eusi jeung wangunan babarengan ngahasilekun pesen anu dikirim ka sahiji tujuan. Sasaranna bisa diri pribadi, jelema lian atawa mahluk lain, jeung unsur lain (saperti sahiji pausahaan atawa kolompok). Gumantung kana puseur perhatian atawa fokus (saha, naon eusina, naon wangunannana, ka saha, jeung naon hasilna), aya rupa-rupa klasifikasi komunikasi. Sabagian pertanyaan sistemati kasebut diwincik dina Tiori komunikasi.
Daptar eusi
Komunikasi salaku pangiriman informasi[édit | édit sumber]
Komunikasi bisa dititen salaku proses pangiriman informasi anu dibangkitkeun ku tilu lapis aturan semiotic:
- Syntactic (sifat formal isarat jeung lambang),
- pragmatik (patali jeung hubungan antara isarat/paroman jeung anu makena) sarta
- semantic (studi ngeunaan hubungan antara isarat jeung simbul katut naon tarjamahannana).
Jadi, komunikasi mangrupa sajinis interaksi sosial di mana saeutikna dua pihak anu ngalakukeun interaksi silih bagi sakumpulan isarat jeung sakumpulan aturan semiotic anu ilahar pikeun éta kadua beulah pihak. (Aturan anu diadegkeun babarengan ieu dina sababaraha harti teu nganggap autocommunication, kaasup intrapersonal communication ngaliwatan dayeri atawa ngomong-sorangan) salaku komunikasi.
Dina model anu saderhana, informasi atawa eusi (misalna pesen dina basa anu alami) dikirim dina sababaraha wangunan (saperti basa ucap) ti pamancar/pangirim/encoder ka tujuan/panarima/decoder. Dina wangunan anu saeutik leuwih kompleks saurang pangirim jeung saurang panarima dihubungkeun sacara timbal balik.
Komunikasi ucapan[édit | édit sumber]
salah sahiji conto komunikasi nyaéta komunikasi ucapan. Komunikasi ucapan sacara husus nurutkeun rupa-rupa cara pangiriman logika nu kadang-kadang dilakukeun kurang alus sahingga pihak lain ngira-ngira. Conto paling umum komunikasi ieu, mungkin wangunan komunikasi paling alus, nyaéta dialog. Dialog mangrupa sahiji wangunan komunikasi di mana kadua beulah pihak kalibet dina pangiriman informasi. Dialog disebut wangunan anu alus lantaran ayana eupanbalik.
Kahadiran gangguan komunikasi atawa anu disebut "nois komunikasi" dina channel pangiriman (rohangan hawa, dina hal ieu) ngakibatkeun eusi atawa informasi nu katarima jadi ruksak, dina harti yén eusina bakal ngandung kasalahan, jadi henteu ngakibatkeun hasil anu diharepkeun.
Tiori coregulation ngajelaskeun yén komunikasi mangrupa proses daya cipta (kréatif) jeung dinamik anu sinambung.
Komunikasi simbulik[édit | édit sumber]
Komunikasi simbulik nyaéta komunikasi anu ngagunakeun perlambang. Dina komunikasi simbulik, lambang-lambang dibere harti jeung ngagambarkeun sahiji gagasan. Contona, bendera Amerika mangrupa perlambang anu ngagambarkeun kabebasan pikeun urang Amerika, atawa ngagambarkeun imperialisme sarta kajahatan pikeun nagara-nagara lianna.
Maksud[édit | édit sumber]
Komunikasi mangrupa silih tukeur informasi antara para anggota sakolompok mahluk hirup. Lamun sahiji interaksi gagal ngalakukeunnana, éta lain komunikasi. Hal ieu henteu dijelaskeun dina tiori komunikasi simbulik, tapi silih tukeur pesen anu bisa ngarobah a priori harepan kajadian, tetep lumaku.
Bentuk Komunikasi[édit | édit sumber]
- Komunikasi sato
- Komunikasi antar pribadi
- Intrapersonal communications
- Nonverbal communications
- Speech communications
- Telekomunikasis
Bentuk jeung komponen komunikasi manusa[édit | édit sumber]
Manusa ngalakukeun komunikasi pikeun babagi pangaweruh jeung pangalaman. Bentuk umum komunikasi manusa ngawengku bahasa isarat, omongan, tulisan, basa awak, jeung siaran. Komunikasi bisa interactive, transactive, ngahaja, atawa teu dihaja; ieu ogé bisa mangrupa verbal atawa nonverbal. Sajaba ti eta, komunikasioge bisa intrapersonal atawa antar pribadi.
Téhnologi Komunikasi[édit | édit sumber]
Dina telekomunikasi, pamancaran radio dua arah meuntasan Atlantik mimiti kajadian dina tanggal July 25 1920.
(tingali oge: semafor, telegraf, telefon, radioteletype, jaringan telefon global – anu dikenal ogé sabage Jaringan Telefon pikeun Umum (tarjamahan tina Public Switched Telephone Network, satelit komunikasi, ethernet, jeung internet – sahiji jaringan tina jaringan-jaringan kompiyuter).
As the technology evolved, communication protocol also had to evolve; for example, Thomas Edison had to discover that hello was the léast ambiguous greeting by voice over a distance; previous greetings such as hail tended to be lost or garbled in the transmission.
As regards human communication these diverse fields can be divided into those which cultivate a thoughtful exchange between a small number of péople (debate, talk radio, e-mail, personal letters) on the one hand; and those which disseminate broadly a simple message (Public relations, television, cinema).
Our indebtedness to the Romans in the field of communication does not end with the Latin root "communicare". They devised what might be described as the first réal mail or postal system in order to centralize control of the empire from Rome. This allowed Rome to gather knowledge about events in its many widespréad provinces.
As the Romans well knew, communication is as much about taking in towards the centre as it is about putting out towards the extremes. Thus peace is a side-effect of communication, starting, for example, when the August 30th 1963 communication hotline between U.S. and Soviet léaders went into operation.
In virtual management an important issue is computer-mediated communication.
The view péople take toward communication is changing, as new technologies change the way they communicate and organize. In fact, it is the changing technology of communication that tends to maké the most frequent and widespréad changes in a society. The latest trend in communication, decentralized personal networking, is termed smartmobbing.
Hahalang komunikasi[édit | édit sumber]
Kahariwang dina komunikasi disebut communication apprehension. Kahariwang saperti kitu condong dipangaruhan ku konsep-diri sahiji jelema. Sajaba kahariwang, komunikasi bisa ruksak alatan bypassing, indiskriminesyen, jeung polarisesyen. Kagagalan pikeun ngagunakeun basa anu umum digunakeun dina hii komunitas ogé mangrupa hahalang.
References[édit | édit sumber]
[1] Dance, Frank. "The 'concept' of communication. Journal of Communication, 20, 201-210 (1970).
Jejer nu patali[édit | édit sumber]
- Tiori informasi
- jurnalisme
- linguistik
- postal service
- mass media
- rhetorical criticism
- social software
- neuro-linguistic programming
- communication basic topics
- vocalization
- media studies


text:
Sampurasun ...
Wayang Golek DEWI NILA NINGRUM Bagian Ke-1
MANGYONO.com - Wayang Golek Cerita Dewi Nila Ningrum ki Dalang Asep Sunandar Sunarya, Giri harja 3, Bandung, Jawa Barat, Indonesia.
Kacarios di Nagara Amarta diwewengkon madukara dipakampunganana, kampung nyingkur sisi gunung, hejo lemoh dandaunan rajegna tutuwuhan cur-cor caina nu harerang marga satwa disarada manuk gede manuk leutik pasiliweur. Tawis nagara subur, makmur, gemah ripah loh jinawe aman santosa kertaraharja. Sepi paling towang rampog nu digawe sing pehate kaum diburuhan teu ripuh karyawan sumi sarengna.
Dikampung Tumaritis Desa Kena Gorowong, hiji sepuh nu parantos kasihpuhnu pikaweruh nyaeta kakasih kisahna pralon atanapi Semar Bandranaya ngahaturanan Linggih ka Astrajingga Lan Dewala, kiwari aya parantos nu ditepikeun ku Semar Bandranaya, ngantos kana dawuh semar Bandranaya nya kitu kaayaan.
“Aya naon pikersaen naon ieu teh?” Saur Astrajingga jeung Dewala
“Heu'euh syukur, jang kieu saperkara dewek teh sono, kaduana ti eta memang anu bade ditepikeun anu baris dipandungdeungkeun”. Saur Semar
“ Ngeunaan?” Saur Astrajingga
“Dewek teh hayang boga pamajikan deui, kulantaran diridhoan ku indung silaing nyaeta sareng Dewi Nila Ningrum ti nagara Pertapan Banyu Karsana” saur Semar.
Si Astrajingga teh ngawarah bapana nyaeta Semar lantaran kudu ngahormatan si ema, ngelingkeun bapana. Semar Bandranaya teh keukeuh peuteukeuh rek ngalamar Dewi Nila Ningrum indit ka Pertapan Banyu Kancana, Semar dituturkeun ku Astrajingga rejeung Dewala nu niat rek ngalamar Dewi Nila Ningrum ka Pertapan Banyu Kancana nu kiwari jadi inceran para jajaka.
Kumargi anu kageulisanana, taya hiji lalaki nu teu katarik ku Dewi Nila Ningrum, Para nonoman nu kaedanan ku kageulisan ieu sang Putri, atuh pabeja-bejaannana nu parantos kageulisan putri teh katarik, kataji, kapati-pati nyaeta beja di partepan teh aya malati sanajan bangbara meran hiji bangbara nu henteu tiasa menangkeun ieu malati nu aya di Pertapan.
Aswatama putrana Dorna, nu kaedanan ku Dewi Nila Ningrum, lajeung wae nu bade ngalamar, atuh ma`lum hiji guru kurawa pandawa, kiwari nu bade ngalamar ka Dewi Nila Ningrum.
Aswatama jeung Pandita Dorna kalayan sarereana ngumpul mumpulung, yen kumaha carana bisa ngalamar ka eta Dewi Nila Ningrum, kusabab kitu, Aswatama geuwat ka Pertapan Banyu Kancana.
Tah sangkan jelentre.. Dihandap aya vidiona Wayang Golek DEWI NILA NINGRUM Bagian Ke-1 atawa DIDIEU
Terima kasih atas kunjungan Anda di Blog Mang Yono,..... "Anda Berminat menulis di Blog Mang Yono?. Punya pengalaman unik, menarik, curahan hati. Kirimkan tulisan anda ke e-mail: blogmangyono@gmail.com atau Contact Us